SBS Language | Raikhamsii A Chun Cangmi Na Sinak Hngalhpinak Ca Na Herh Ma? A Lakning Hika Ah Kan Rak Fianter Lai\nRaikhamsii A Chun Cangmi Na Sinak Hngalhpinak Ca Na Herh Ma? A Lakning Hika Ah Kan Rak Fianter Lai\nRamkulh le ramthen hruaitu an zapi lungtlinnak in biacahnak an tuahmi cu raikhamsii a chunmi an tlawm tam hoih in phihkharnak zulhphung pawl dorh deuh le hloh ding hi a si, cu tikah zapi nih zalonnak kan hmuh khawh nak ding caah cun ahohmanh nih COVID-19 raikhamsii an chunh cangnak kha hmuhsak le theihternak tuah ding kha ding kha a hau cang. Cucaah raikhamsii an I chunhnak hngalhpinak ca cu a rannak in an kut cungah phak ding cu a hopoah nih an duh cio mi a si.\nTlamtling tein raikhamsii na chunhnak hngalhpinak ca na kut cungah a phak khawh nak dingah na tuah a herh mi a um. Hi hngalhpinak ca cu catlap siloin na phone chungah a um dingmi a si i Digital Certificate ti zongin an auh.\nRaikhamsii na chunh cangnak cu khoika cazin chungah dah fim le chiah a si?\nAustralian Immunisation Register timi nih hin raikhamsii kan I chunhnak konglam vialte cu an fimtawl dih I an mah sin ah cun raikhamsii kan I chunh cangnak konglam zoh khawh a si.\nRaikhamsii na chunh sin in, na chunhnak konglam cu an cazin chungah a lut, cu dih hnu ah na Medicare account chungah zoh khawh dingin an langhter. Medicare account chung I ‘Immunisation History Statement’ timi ah khan a um. Raikhamsii chunhnak tawlretu phu nih na konglam remh le chap a hau mi pawl cu suimilam 24 chungah raikhamsii na chunhnak kong vialte cu an tawlrel dih.\nImmunisation History timi cazin chungah hin COVID-19 raikhamsii na chunhnak konglam lawng si loin, tlangrai zawtnak khamsii na chunhnak konglam zong a um dih.\nKum 14 in a cunglei poah nih raikhamsii an I chunhnak konglam cu pumpak in cazin cu an I ngeih.\nRaikhamsii na chunhnak konglam cu zoh khawh dingin Ni 10 chungah a um lo a si ahcun, Raikhamsii chunhnak tawlreltu phu kha pehtlai hna. Thil sining kha AIR sin ah theihternak an in tuah piak lai.\nRaikhamsii I chunh cangnak hngalhpinak ca (vaccination certificate) cu raikhamsii tlamtling tein a chun cangmi pawl lawng nih an cotin. Raikhamsii voikhat lawng a chun mi pawl belte cu raikhamsii an I chunhnak konglam khumhnak cazin kha a hngalhpinak ca ah an hman chung a hau lai.\nVaccination Certificate lak khawh ningcang\n“A hmasa bikah na tuah awk a si ti ka ruah mi cu myGov account na ser lai na ngeih rih lo a si ahcun” tiin Service Australia lutlai a simi Hank Jongen nih a ti.\n“Mygov account na ser dih khawh a si ahcun, Medicare he na link a hau lai.”\nCun, Express Plus Medicare timi app kha na phone ah download na tuah lai.\nMr Jorgen nih “Na online account na link khawh dih hnu ah raikhamsii na chunh cang nak konglam vialte cu na kut cungah fawi zaang tein na zoh khawh cang lai” a ti.\nPhone chung I a ummi app hman kha na duh lo sual zongah lam dang a um thiam ko. Immunisation History ah khan na kal lai i COVID-19 Digital Certificate timi kha na hmeh piak lai cun, na Download lai I na phone silole na computer ah na chiah khawh.\nMedicare nih na konglam an ngeih mi pawl kha a hman lo ahcun na account kha link na tuah kho lai lo.\nService Australia nih zeitin dah Medicare account le myGov account link tuah ningcang hmuhsaknak muicawl tawi an ser.\nMedicare na ngeih lo sual a si zongah, na konglam pawl hna cu myGov account chungah a ummi Individual Healthcare Identifier Service timi ah zoh le hmuh khawh a si. Cuka ah cun Hngalhpinak ca (Certificate) zong cu download na tuah khawh thiam thiam.\nKum 14 tang hngakchia caah hngalhpinak ca\nNule pa silole zohkhentu hna nih an fale kum 14 tang a si mi raikhamsii an chunhnak konglam pawl zohkhawh nak le a herhning in tawlrel khawh nak nawl an ngei.\nRaikhamsii chunhnak tawlreltu phu zong nih nafa raikhamsii a chunhnak konglam cu catlap in print piak na duh ahcun AIR pehtlaihnak na tuah khawh hna, 1800 653 809 ah na chawh khawh hna I catlap in rak kan kua uh ti khawh an si.\nDigital Wallet ah Certificate chiah ningcang\nDigital wallet cu na phone chungah a ummi phaisa bawm a si. Service Australia nih digital wallet ah certificate chiah ning fianternak an tuah. A tuah ningcang cu Medicare na ngeih le ngeih lo le, phone app na hman le hman lo nih lai a rel lai.\nOnline hmangin certificate chiah na duh lo, silole phone na hman lo sual ah tah zeitin?\nJorgen nih “A hohmanh myGov hi hman dingah a tlak cemmi le a tha cemmi a si kan timi a si hlei lo. Online hmangin certificate I chiah na duh lo sual a si zongah Services Australia na pehtlaih hna lai I hngalhpinak ca kha a catlap in rak ka kua uh na khawh ko hna. Thil fawi te khi a si ko, 1800 653 809 ah chawn hna law an in bawmh ko lai” a ti.\nRaikhamsii na chunhnak ah khan na duh ahcun, immunisation history ka print piak uh tiah na hal khawh thiam thaim hna.\nCOVID-19 Raikhamsii I chunhnak hngalhpinak ca cu man lo a si.\nMi cheukhat cu email le phone cakuat in link an rak kuat hna I, COVID-19 passport kha $2 hna in an zorh hna. Lih le hrokhrol a si caah, link na donmi kha hmet hlah cun hloh colh ah a tha cem.\nJorgen nih “Mi hrokhrol thil tuah a si caah link na donmi na hmeh sual a si ahcun, na pumpak kong lam theih awk a tha lomi pawl hna kha an hal lai. Na pek sual hna a si ahcun, $2 nak tam deuh an in fir piak lai” a ti.


Pathian Bochan Nak He Fektein Dir Ding In President Trump Nih A Chim Mi Bia – Chin 11 News\nPathian Bochan Nak He Fektein Dir Ding In President Trump Nih A Chim Mi Bia\nPathian hmai dah ti lo, aho hmai hmanh ah kan kun lai lo. President Donald Trump nih “Pathian hmai dah ti lo, aho hmai hmanh ah kan kun lai lo, fek tein kan dir lai, kanmah le kanmah kan I uar lai. Left wing timi, liberal democrats pawl, Socialist pawl, BLM pawl nih US nih kan I uarmi value vialte hrawh an timh, US ram dirhtu hna zei ah an rel hna lo,US rampi caah nunnak thapmi hna zong zei ah an rel hna lo, rampi thantaar, flag zong mei in an khangh.\nUS tuanbia vialte hrawh dih an timh. US rammi kan sinak cu ahohmanh nih miphun le tuanbia hlun hmang in an kan hrawh ding a si lo: tiah US Independence Day ah a chim. Vawlei pumpi theih in chim ka duhmi cu: US nih philh lonak lungphun kan tuahmi hna hi ahohmanh nih an hrawh hna ding a si lo, ram caah nunnak a thapmi, hero hna hi zei rel loin kan um hna ding a si lo, ram caah an temtuarnak tuanbi vialte zong kan philh hna ding a si lo.\nKan fale zong ram dawtnak lungput kan cawn piak hna ding a si’ Mount Rushmore tlangpi cu a zungzal in a hmunh lai bantuk in kan pi le kan pu hna nih zalonnak caah an I pekchanh mi vialte zong a zungzal in a hmun lai” tiah a chim.


UNHCR luh asiloah min khumhning | Refugee Malaysia\nUNHCR luh asiloah min khumhning\nDornak kawlnak caah tuah dingmi a dot khatnak cu cazin ah min khumh a si. UNHCR ah dornak a sawkmi hna an konglam le an sining kha philh ti lo dingin ttial, an konglam an chimmi a dik/ dik lo tiah zoh tthan le a hnubik an konglam le an sining hna thar chuah i zoh tthan lengmang kha min khumh timi cu a si.\nMin cazin khumh ding in sawknak caah Refugee Malaysia website ah a ummi Mithar Zungluhnak (New Registration) zawn ah khan online hmang in na sawk lai.\nVoi khat na kuat cang hnu cun zung kal dingmi nicaan UNHCR nih an in chawnh dingmi kha rak hngak. Halnak kuatmi paoh cu tawlrelpiak dih a si ko lai, nain a hal vemi an tamtuk caah halnak na kuat cangka in UNHCR nih lehnak an in tuah kho colh lai lo. Zung kal ding ni caan halnak voi khat na kuat cang hnu cun a thar in a dang na kua tthan ti lai lo.\nUNHCR he i ton dingmi nicaan\nUNHCR Malaysia nih amah he i ton dingmi nicaan na halmi kong he pehtlai in voi khat thawng an in thanh cang hnu cun nan i ton dingmi caah khan timhtuahnak na ngei kho cang. Dornak a sawkmi paoh nih (na chungkhar asiloah nan i cawmkenmi/nan chungkhar sinah a um vemi hna telh in) cazin ah min khumh dingmi ni caan ah nan dihlak in nan um a herh. Cazin chung min khumh tikah na konglam le na sining kha a dikning, zumhtlak tein le tlamtling tein na chim dingmi kha a biapi. Tlamtling lo asiloah a dik lo ningin na konglam le na sining na chim ahcun na case ah harnak na tong kho.\nMalaysia ah na chungkhar nangmah sinah an um ah siseh, vawleicung hmundang i an um zongah siseh an dihlak in an konglam kha felfai te le tlamtling tein na chim dih hrimhrim hna lai. Chungkhar timi ahhin phungning tein asiloah mah nunphung zulh tawnmi phunglam ningin i cawmmi hna zong an i tel chih. Chungkhar ahhin hringtu nulepa (thisa in hringtu asiloah cawmkengtu nulepa), unau (nu khat pa khat, nu dang pa khat asiloah pa khat nu dang, i cawmkenmi unau), fale (atu na nupi asiloah na va he nan ngeihmi, i cawmkenmi, fa-ei, na nupi tthing asiloah na vapa tthing he nan ngeihmi fale, midang sin ah na rak ngeihmi) kha an i tel dih. Cazin ah khumhmi minung pakhat cio nih file number an ngeih lai. Hmailei ah Zung he thawng i thanh le i pehtlaih tik paoh ah file number hi langhter peng a herh lai.\nVoi khat min khumh na si cang hnu cun UNHCR card asiloah zeitik tiangdah hman khawh a si tiah nithla aa ttial chihmi Asining Ruahpiak Lio A Si (UC) timi catlap pek na si lai. Na UNHCR card asiloah na catlap (UC) nithla a thih ni ah a thar la tthan dingin UNHCR zung ah na ra lai.\nCOVID-19 ruangah zung rat nicaan pek hmasa na si lo ahcun zung ah rak ra hlah. Na card asiloah na catlap a thar la than dingin UNHCR nih an in chawnh dingmi lungsau tein rak hngak\nA Herhmi Ca Hna\nPassports, nangmah na sinak/ sining a langhtertu catlap hna, thitumhnak ca, nauchuak ca, chungkhar min cazin ttialnak ca (ing-tthawng-suh cazin) asiloah na hmatpungtin, ralkap na rak ttuannak cauk hmete, siizung na kalnak ca hna, cun hmundang ah a ummi UNHCR zung ah siseh, UNRWA zung asiloah ramdang cozah sinah min khumh na rak si bal ahcun mah cu ca vialte hna telh in na case he aa pehtlaimi le a herhmi ca paoh naa ken dih lai.\nUNHCR nih an in pekmi ca paoh biana ah nangmah na sinak a langhtertu card (identity card), a sining ruahpiak lio a si tiah pekmi (UC) ca, zung rat dingmi ni le caan pekmi card le, zung ra dingin tialpiakmi ca paoh zung na rat ni ah na rak i ken dih lai. Malaysia si loin hmundang UNHCR Zung in an in pekmi zeibantuk ca paoh na rak ken dih lai.\nNa fa benh ning\nFa ngei kami na si ahcun na fapa asiloah na fanu te kha cozah zung a simi National Registration Department (NRD) ah min cazin na va khumh lai i, nau chuak cazin na lakpiak lai. Na fa a chuah in ni 60 chungah na tuahpiak a si ahcun a tuah man NRD ah phaisa pek a hau lo. Asinain, ni 60 hnu ah na tuah a si ahcun tlai man ah phaisa liamter khawh na si.\nTam deuh in theihternak\nUNHCR riantuannak tangah pumpak in huhphenhnak le kilvennak pek a herhmi hna cu UNHCR card asiloah catlap pek an si lai i mahhi card asiloah catlap aa tlaihmi hi UNHCR huhphenhnak le kilvennak tangah a ummi a si ti kha a langhter.\nUNHCR sinnak a langhtertu ca nih ttih a nungmi tlaihkhihnak chungin zeimawzat an khamh khawh, cun UNHCR le a riantuan tti bu hna asiloah midang sin in ngandamnak lei ah siseh, fimcawnnak le a dang a herhmi bawmhnak hmuhnak ding caah lam an pek khawh.\nUNHCR card hi sinak a langhtertu ca lawng a si i, nangmah cu UNHCR huhphenhnak le kilvennak tangah a ummi na si kha a langhtertu a si. Malaysia ah phungning tein hman awk a tthami le cohlanmi a si lo i, passport zong a si lo.


US Judah biakinn ah aa pummi meithal kah an tong i minung 1 thi, 3 sizung phan - The Chin Express\nSan Diego, California — US caan Zarhteni (Asia caan Zarhpini) ah meithal aa putmi pa cu Judah biakinn chungah a lut i A.R 15 meithal a lomi in aa pummi pawl a kah thluahmah hna.\nThawngttha chimpa nih bia in kan i ruah lai a ti i a kahmi hna cu chikhat aa din. Nain a kah tthan colh hna i thawngttha chimpa cu a kut ah a khen.\nAa pummi kum 60 nu cu thi lakin a kah. Thawngttha chimpa cu kuan hma a tuar. Kum 34 pa le ngakchia nute pakhat cu zenthawng a zuangmi nih a hliamh hna.\nA kah hna lio hi Judah miphun caah cun Sabbath ni le Judahmi Luatnak puai a donghnak ni a si. An ni sunglawi ah tuksapur lainawnnak an tong.\nTuksapur thil a cannak Judah biakinn cu San Diego peng i Poway khuapi ah a ummi si. San Diego khuapi in meng 25 hrawng aa hlat.\nNai hrawng cu Pathian thangtthatnak hmun ah thahnawn a tam ngaingai. New Zealand muslim biakinn ah Australia Mirangpa nih muslim 50 a kah thah hna. Sri Lanka khrihfa biakinn 3 le hotel 3 ah muslim nih bomb an puah i minung 250 leng an thah hna. US ram Pittsburgh khua i Judah biakinn ah Mirangpa nih minung 11 a kah thah hna.\nPoway khua palek nih “Judah biakinn meithal kahnak hi huatnak ruangah a chuakmi sualnak a si” tiah an chim. “Meithal kaptu pa cu San Diego khuami kum 19 pa John Earnest a si,” an ti.\nMeithal kaptu pa cu biakinn in a zaam, a meithal a rawh caah si men lai tiah palek nih an zumh. Off day a lami US Ramri hngak pakhat nih a zaam lio ah a mawttaw a kah. Kuan nih mawttaw cu a pemh nain misualpa cu a kheng lo.\nMah lio ahhin Judah biakinn ah security an umlo. Meithal in a kah hna lio ahhin aa pummi 60 hrawng an um. Cheukhat cu mithi philhlonak ca thlacam ruah ah a rami an si nain anmah tu tuksapur thil an tong.\nThawngttha chimpa Yisroel Goldstein le aa pummi 3 hna cu an hma thlop dingin Palomar Medical Center ah an kalpi hna.\nSan Diego palek bawi David Nisleit nih, “meithal kaptu pa nih Rancho Bernardo i Insterstate 15 lam cung ah California Highway Lam Palek a chawnh i ka umnak hmun hi palek sinah chim hna a ti,” tiah a chim.\n“Mah hnu ah kutthlir buin a mawttaw in a zuang i a va dawitu palek pa sinah aa ap,” tiah a chim.\nUS President Trump nih, “mi an thih cu kan ram pumpi nih kan tuar dih, hliam tuarmi pawl thla kan campiak hna. Judah mi pawl kan in dirkamh hna. Judah mi le midang huatnak nun a ngeimi lungput ttha lo paoh cu kan in mawhchiat bak hna,” tiah Trump nih a chim.


1Chanrelnak 13 (1 Chronicles 13)\nHakhaKawlCa kDal 13Cang\nBiakam Kuang Jerusalem Ah An Ratpi\n1David nih a thong pawl haotu hna le a za pawl haotu hna le haotu paohpaoh kha lungthin cheuh awk a hal hna. 2Cun David nih Israel mi aa pummi vialte cu a thawh hna i, “Nannih nih a ṭha tiah nan ruah i Bawipa kan Pathian duhnak a si ahcun, Israel ram chung i a um rihmi kan unau hna le an sin i a ummi tlangbawi hna le Levi mi hna, saṭil tlonnak ram a ngeimi khua chung i a ummi hna kha, kan sinah i pumh ve awkah an rat nakhnga, hei sawm hna u sih. 3Cun kan Pathian kuang kha kan sinah ratpi ṭhan u sih; zeicahtiah Saul chan lioah khan kannih nih kan rak daithlanh ai,” tiah a ti. 4Aa pummi vialte nih cu bantukin tuah awkah an hna a tla, zeicahtiah cu thil cu mi vialte mithmuhnak ah thil dik a si.\nDavid Cu Kuang Lakah Khan A Kal\n5Cucaah David nih Israel mi vialte cu Izipt ram tiva Shihor in Hamath luhnak tiang Kiriath-jearim in Jerusalem Pathian kuang cu ratpi awkah, a pumh hna. *13:5: 1Sam 7:1-2 6Cun David le Israel mi vialte cu Baalah ah khan an hung kal, cucu Judah ta a simi Kiriath-jearim kha a si; cherubim hna cungah a ṭhumi Bawipa min in kawhmi Pathian kuang va lak awkah khan a si. *13:6: Exo 25:22 7Cun annih nih Abinadab inn khan Pathian kuang cu cawleng thar cungin an kalpi i Uzza le Ahio nih khan cawleng cu an mawngh. 8Cun David le Israel mi vialte kha Pathian hmaiah cun an thazang dihlak le hla le tingtang le thonglawi le khuang tete le sumsel le muko he tiah thanuam in an um.\n9Cun Khidon phuhri an va phak tikah, cawtum cu an lumhrilh caah Uzza nih cun kuang kha tlaih awkah a kut in a hei banh. 10Cun Bawipa thinhunnak cu Uzza cungah cun a alh i kuang kha a hei banh caah a thah i cuka ah cun Pathian hmaiah a thi. 11Cun Bawipa nih Uzza cungah a thinhunnak a langhter caah David cu a thin a hung i cuka hmun cu nihin ni tiang hin Perez-uzza tiah ti a si. * Hebru holh in Perez-uzza sullam cu Perez-uzza dantatnak ti a si. 12Cun David nih Pathian cu khi ni ah a ṭih i, “Zeitindah inn ah ka sinah Pathian kuang cu ka ratpi khawh lai?” tiah a ti. 13Cucaah David nih inn ah David khua chungah khan kuang cu a luhpi lo, sihmanhsehlaw Git mi Obededom inn ah khan a kalpi. 14Cun Pathian kuang cu Obededom inn chungah khan a innchungkhar hna he thla thum a um; cun Bawipa nih Obededom innchungkhar le a ngeihmi vialte cu thluachuah a pek hna. *13:14: 1Cha 26:4-5


SAC Ralkap Kap An Tong - News and Media\nSAC Ralkap Kap An Tong\nJune 13, 2022 admin MYANMAR 0\nMuPaLin Lamton Chek Gate Kahnak Ah SAC Ralkap 2 An Thi. KyaitHtu(ကျိုက်ထို) peng MuPaLin(မုပ္ပလင်) khua Sittaung hlei lamtonnak SAC ralkap chek gate cu, nizan June 12 zanlei ah kan kah i caah SAC ralkap 2 an thi, tiah KyaitHtu PDF ṭuanvo ngeitu nih a chim. June 12 zanlei sml 4:00 hrawng ah SAC ralkap chek gate cu, KNLA Brigade(1) ṭangṭi phu nih 40 mm in an kah hna, tiah theih a si.\n40 mm in kah an ton caah SAC ralkap 2 an thi. SAC ralkap lei in hriamngan he hriamhme he an kah ve hna. KNLA ṭangṭi phu nih hriamngan 40 mm in voi 10 hrawng kan kah hna caah SAC ralkap 2 an thi. Ralkap nih hriamngan in an kan kah caah tualchung mi motor khaltu pa a khen. Kanmah lei in a thimi kan um lo,” tiah KyaitHtu PDF ṭuanvo ngeitu nih a chim.\nSAC ralkap nih hriamngan he hriamhme he an kah tuk caah PitTaing Htawng(ပစ်တိုင်းထောင်) rawl dawr kam motor khaltu pa a phei ah a khen caah hliamhma a pu, tiah theih a si. SAC ralkap chek gate cu voi 3 hrawng kah a tong cang i ralkap a thimi le aa hliammi an tam cang. Crd – TCP\nRel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar. Kumhnih ahcun atu lio dohnak hi kan tei lai an ti ti khawh a si. A caan a thawk ka long a si rih. A tlai tuk ti a um bak lo hih unau. Atu nai te long ah an zuar caah.\nNUG nih a thawkka long a si tinak a si. Kawl zumh ning. Kawl miphun hi nika thlapa arfi (astrology) le number (numerology) a zum ngaimi miphun an si. Atu tiang an zumh rih. Kawl hruaitu poh nih hmailei kong a chimtu (soothsayers) hna le thil a cang khomi tiah ruahmi thin damternak kha bia an ruah an kawl ton hna. Myanmar ram zalonnak zong arfi nika thlapa zohthiam hna nih.\nMatupi peng chungah raifanh zawtnak a karh, sii zong an har\nRam le miphun caah kan Ttuan mi hi kan mah pumpak than Cho nak ca le min that duh ruang ah rian kan ttuan si lo


Esther Ka Ttanh Lo I People Choice Caah Ka Uar Lo Deuh Hi Ka Huat Caah Silo – Chin World News Evening\nEsther Ka Ttanh Lo I People Choice Caah Ka Uar Lo Deuh Hi Ka Huat Caah Silo\nJanuary 18, 2020 Salai Van Hmuhning\nMyanmar Ram Chung Sui Dawr Ngan Bik Hong Tu Esther Dawt Chin Sung. Myanmar Idol (Winner) Myanmar ram chung Sui dawr ngan bik hong dingin an sawm hmasa bik mi le a hong hmasa bik tu Lai/Chin Ngaknu Awtha le Mui dawh “Esther Dawt Chin Sung” hi, Chin Miphun Min that tertu le Hmaihngal tertu a si i, Pathian nih a cawisan mi a si caah Pathian nih a cawisan mi cu Minung zong nih kan cawisan ve ding le kan lawmhpi ve ding hrimhrim a si.\nAmah cawisannak le lawmhpinak langh ternak ah Chin News Group kan ngeih mi pawl ah hin langh ter lengmang rih ko hna u sih aw. A neng deuh tu kan rak um sual zongah rak i theithiam hna u sih law, a zoh huam lomi nih cun rak thai lan lengmang ko hna u sih mu. Chin Miphun caah Bawipa nih cawisang chin lengmang ko seh. Credit: Thangte-a Hnialum\nEsther Dawt Chin Sung cu amah caah aa zuam I teinak a hmuh caah Chin min a thatter. Teinak a hmuhnak cu Chin min a thatter, nain Dr Sa Sa cu Chin miphun caah a si khawh tawkte in aa zuam i Chin min a ngeihter ve. Dr Sa Sa cu a caan le ngeihchia le fimthiamnak hmangin caan tampi pekin Chin mi caah thiltha tampi a tuah.\nChikkhat ah pumpak hlawknak in miphun min thattertu nain Miphun caah kum saupi hlawknak a rak tuahtu pa cu kan thim deuh tuk awk a si. Esther nih chin min a thatternak cu Kawlram chung(National) si i Dr Sa Sa nih Chin min a thatternak cu International in a si Esther ka ttanh lo i People Choice caah ka uar lo deuh hi ka huat caah silo. Credit:Salai Pa Thawng\nHlutdaw Chung Ah Siseh, Hlutdaw Lenglei Siseh Phunghram Pi Hi Remhkhawh Mi Asi An Remh Duh Lo Biatu Asi Pu No Than Kap-Video


Zohchun awk tlak mi Chin Nungak – Hakha Cherry\nZohchun awk tlak mi Chin Nungak\nZohchun awk tlak mi Chin Nungak.Mah nungak hi a min cu Cing Suan Nem (Tedim) a si. A kam a dirmi hna hi Pu Luaia le Pi Muani Tahan ah a ummi Mizo an si.\nAn nupa hi covid zawtnak an ngei, zohkhenhtu an ngei lo tih a theih le cangka in Cing Suan Nem nih duh le zawtnak zong kai ko ning tiin an nupa zohkhenh dingin a pumpek. An nu hi covid he a nunnak a liam cang. An pa zong a zual ngai tiah theih a si.\nPastor pakhat nih zawtnak hna na kai sual ahcun zeitindah na ti lai tiin a biahalnak cu “Pastor, zohkhenhtu a ngei lo mi nupa hna ka zohkhenh ruangah hin zawtnak hna ka rak kai sual i, ka thi zongah a pawi ka ti lo. Pathian caah ka tuah khawh mi rian pakhat ah ka ruah caah lunglawm tein ka um ko lai” tiin a leh.\nMah ngaknu hi Philipine ah Adventist University of the Philipines (AUP) ah nursing a con lio mi a si. zoramkhawvel The Chin Post\nAdang relthan:Tokyo Olympic Games- ah India rampi aiawh in a tel ding Hockey player, Lalremsiami sunhlawihnak an tuah\n2020 Summer Olympics, tukum i tel dingin India aiawh in Hockey Squad tel dingah thimmi Lalremsiami cu amah sunhlawihnak nizaan June 24 ah Mizoram-Chief Minister Pu Zoramthanga telh in CM Conference Hall-ah tuah asi.\n2020 Summer Olympics hi Tokyo ah tukum July 23 in August 9 tiang tuah dingin timhtuah asi.Lalremsiami hi Mizoram chung in Olympic Games ah a tel kho mi nu hmasa bik asi.Zoram Khawvel\nCOVID-19 a nawl thumnak lawng ah Falam Peng chung in minung 9 nunnak liam, 158 zawtnak ngei\nHakha Duh-Myone-Hmu Mawtaw Cangsualnak In A Nunnak Liam


CNA nih last minute lawng ah a min in meithal kuan a thlah lai ti khi mipi nih dirpi hna uhsih! – The Cherry Par\nCNA nih last minute lawng ah a min in meithal kuan a thlah lai ti khi mipi nih dirpi hna uhsih!\nApril 10, 2021 Cherry News\nCNF/A or hriam tlaimi i duh paoh in meithal kuan an thlah ngam lonak le an min in thil an tuah an duh lonak hi thil tam ngai ngai a um! Chim ko uhsihlaw kan hmuh khawh mi kan kawlram chung i hriam tlai phu pawl chung khin kherh hlai chung ko uhsih! CNA nih last minute lawng ah a min in meithal kuan a thlah lai ti khi mipi nih dirpi hna uhsih! Kan pawngkam Karen le Kachin cu an min in meithla kuan an thlah bak i mipi an tuar ve bak.\nCNA nih an min in kuan thlah sual hnasehlaw Hakha, Thantlang, Falam etc khi ralhraang tactic in cun kan ci an kan hmih khawh nazi pakhat chung ah. Tuak ngaingai a hau! Aruang cu kawl ralkap cu ral an tu bal lo tlang cung mi lawng an kan kaap tu an si. Ral hruang ah kal loin mipi tu harnak a pe tu an si kha i fiang cio hna uhsih. CNF nih a min put in raalhrang a dohnak ding ni cu last minute lawng a si te lai a ruang cun mipi kan tuar lai ding an tuak i an hmuh khawh. Nang te kei te nih an rian ttuannak ah a soi cu soi ko hna uhsihlaw nain mawhchiat hna hlah uhsih.\nKaren cu meithal kuan an thlah i kuan an thlah hnu in mipi thong tam lak an paiper he an zam! Na chungkhat zaam na sian ve ko hna cun CNF thangchiat in ca ttial langmang ko! Na thinhun mi hmuh piak khawh na si nangmah lawng na si lo kan ai cio nain lung kan duhnak lawng kha kan zoh ding si lo kuan timi cu minung pakhat nunnak a laa kho mi si meithal kuan khat nih. Sui Lian\nCNF/A nih kawl ralkap an tu, do lo tiah a aumi Chinmi tampi hna kan sining zoh tiakah, an chung khar le CDMer ah aa tel lem lo an tam, mah pinah online in Kalay kabaw tukdoknak forhfial tu hna zoh tikah mah nih tuah zuam le duhlo pinah unau chungkhat va tuah dingah attih le dulo tu ko forhfial tu ah kan ttang, dir i abikin ramleng um deuh an si tiah Chinram lei in bia ka theih.\nRakhine ralkap AA hi an dai ko tiah kan au rih, an daih lo zia nan theih cang lai dah. CNA/F an dai, kawl ralkap an do hna lo tiah aumi kan tam, fiangin chim hau lo, AA sining btk kha a sive ko. Hriamtlai pakhat planing kha vanrangtoi mipi hmuh ding online ah phozar awk tha lo atam deuh.\nCNF/A hi purdap cio uh, an raktlin lonak um ve ko lai, aw si maw tiah an lung aa hlauh tthannak dingah. Nain, ka uar lo ngaimi bel pakhat a um, mah cu hihi si. A bikin CNF/A thangchiat soisel in fb ah comments le ca posted tu zoh tikah 90% hi Chin NLD party sameikhu dawitu kan tam tikah CDM hlawhtlin um sehlaw, kanmah en eil di diaidei thawngin si tiah au tim in sakhi nih sihtii tlanh angaih bang a bawhtu kan tam zong hi apoi. Mah ko hna nih an kaa pahle cun, party ah buaicaan si lo tiah an chim,an pau bik. Jesuh rawl a ulh lio i Satan nih hniksak a va del ko kha lungah achuak thulh. William HC\nRalkap Boci Lin Htet Aung a zam ralkap pawl an dirhmun fiang tuk in a chim. Lin Htet Aung hi Boci a si. Ralkap nih ning cang lo tuk in mipi an thahmi a hmuh tikah a nun nih a celh lo i a zam. A chimnak ah ralkap bawi 75% cu cung lei nawlpeknak tang ah an um an luat kho hna lo i si. Uknak lakmi zong an duh cu si lo. An zam khawh lo caah tu ah a si.\nCun kawl ralkap hi ting 3 hrawng lawng kan tan cang. A bik in ral a tu khomi cu an tlawm te cang. Federal Army a dir tak i tuk kahnak um cun Federal lei a lut ding ralkap an tampi tiah RFA nih bia an halnak ah a chim. A nolh rihmi cu 100% kan tei lai.lungdong lo in doh rih ko u sih. A ruah hlan ah teinak kan hmuh lai tiah a ti. Amah Boci Lin Htet Aung cu a hawi le he an zam i ralkap nih an dawi hna caah a hawile cheukhat cu tlaih an tong. Cheukhat cu a luat. CRPH hruainak in Thai le Kawlram ramri hrawng ah a zam.\n← Vawlei cung mipi le kawlram mi nih uar tuk mi Daw Aung San Suu Kyi (Aung San fanu) cu kum 15 renglo house arrest in kawl ralkap nih an chiah\nHakha ah Ralkap nih Anmahte in Vote Relnak an Tuah Than →


GENEVI TUANBIA ( Dal – 4 Nak) – DOH PHIT\nGENEVI TUANBIA ( Dal – 4 Nak)\nOctober 30, 2019 admin ENTERTAIMENT, TUANBIA 0\nGenevi cu sau nawn thongchung i a um hnu cun zun ek hlonhtu hna zong nih an daithlanh i a umnak khan cu an pal ti lo caah minung muihmai hi ahmu hrimhrim ti lo tluk khan khi asi. Mithalo pa Golo belte nihcun khua caan ahhin a hung veh tawn i, Genevi na muihmai le na taksa hna hi minung zong na lo ti lo, keimah he um ti na duh ahcun kan chuahter lai i na vapa tu cu lam in kan bawh lai i kan rak thahte ko lai. Duh awk zong a tlak ti lomi hi zeiruang ah dah hitluk hin kan duh kan dawt rih ko hnga tiah nih buin a hung ti tawn.\nGenevi nih “ Pathian mithmuh i midepte sinak cun minung mithmuh i misual si cu kaa thim deuh, ka sual ti i hngal bu siangpahrang thutdan i thutnak cun hi thong chung i thih hi kaa thim deuh” tiah aleh. Golo cu a thinhun in a kir than tawn. Genevi zong cu Golo bia nih a thinlung cu fei chunhin achunh.\nTlawmpal ah ka pum chungah nau a cuang ti kha a fiang. Ka eidinning le ka um thutning ka ruah ah ka paw chung naute hi pum tlamtling in achuak te hnga maw? A chuah tikah tah zei rawl indah ka cawm lai, tiah khuaruahhar ngai in a um. A lungretheih hnemtu ah a khuk aa bil i Pathian sinah thla a cam than.\nA ruah bantuk tein fapate cu ahun ngeih i naute hlawmnak puan a ngeih lo caah a angki leng kha aa phoih riangmang i a naute cu a hlawmnak. A naute cu a tang ah a chiah i, “ Ka fate, ceu hmu lo ding nih ceu na hmuh ve hi ta, midang bangin zualnak tha hmanh na ngeih tung lo, ka tangte ahhin it zirziar ko kun, a ti pahin a mitthli cu kurkur in atla.\nNaute cu a cil a hun dawpter i Pathian sinah hitihin thla a cam, “ Dawtnak in akhatmi ka pathian, fapate na ka pek caah ka lawm hringhran ko, sihmanhsehlaw a cawmnak le a zohkhenh nak dingah zeihmanh tuah khawh mi ka ngeih tung lo, nangmah nih na ka pek bang nangmah ta tu si ko seh. Atu nangmah sinah ka rak in pek than.\nNa Biakinn chung hmanhah k arak chuahpi kho lo, sihmanhsehlaw nang cu khuazei poh ah na um caah atu na kut thiangah k arak in chanh. Ka nunnak hi dih ko hmanh sehlaw ka fate cu nangmah sinah kan pek cang, ati hnuah tiding ding hraikhatte an pek mi cu alak i a fate cu a lu ah ti a thlerh i baptistma a pek.\n“ Ka Pathian, ka fate hi ka tak lum zong nih a lumter kho ti lo, nangmah nih lum tein rak ka kuhpiak ko kun” ati i a fate cu min a sak colh. A min ah Dolreich ati, a sullam cu, sifak nain mirum tinak asi an ti. Genevi nih a naute cu a caw ii a oih pah khin, “ Ka dawt, sian lote na rumnak bik cu thonginn ceu um lonak mui chung i na rak chuah hi a si ko hita, zohtu zong na ngei lo, vancung i na Pa ti ko dah lo cu thil petu zong na ngei lo, na ngeihchunh cu na mit chung i na mitthli hi asi ko. Ka dawt sian lo te hi tite hin kan kuh ko lai” ati pah khin a fate hmai cu a zoh i a tap.\nA tah pah cun “ Bawpa fate na ka pekmi muihmaite hi hun zoh ve tuah, hi khuamui chung i sautuk um hi cu hun siang hin hlah, hi bia ka chim hi ka zumhnak a tlawm caah si hin loin na cungah kaa hnohnak tu si ko seh,” tiah ati. A fate cu “ Ka fa i hngilh hliahmah ko,” tiah ati.\nNi tam nawn a si hnuah Genevi nih a naute cu aa cawi i awng bite in ceu a rami zawn ahcun a va dirpi a naute hmai cu a va zoh i a naute cu a hung ni. A nu nih cun, “ Ka dawtte, ka sian lo, harnak thei lo te, khati te khan nangtal cu merh siarmar ko kun. Ka sifak ko hmanh sehlaw kan Pathian cu a rum ko, na thinphang hlah ka dawtte” tiah ati.\nCu tlawmpal ah Golo cu a ra than i , “ E Genevi naute he maw na rak um cang, a pawi lo a tu hi na caan thabik cu asi. Na fate kha na dawt a si ahcun kei hi rak ka duh ko cang. Ka bia na ngaih lo asi ahcun na fate zong kha athi ko lai, lainawng na si ko lai” tiah a hung ti than. Genevi nih cun, “ Ka Pathian hmai le ka vapa le ka nu le ka pa hmai i thil sual tuahnak cun vawlei thong i thih hi ka duh deuh” tiah aleh. Golo cu athinhun in a chuak vurmar i thonginn khar cu a lenglei in a hrenh than.\nGenevi tuanbia Dal (1 – 3) nak rel duh mi caah atang lei catlang(Link) hi hmet law rel khawh asi\nDal – 3 Nak\nDal – 2 Nak\nDal – 1 Nak\nTheikalong/mongkalong hnah athat nak


China nih India le USA cu a phomh tak tak ko; China ralthat khohning hi cu!!\nIndia le China buainak ruangah India ralkap 20 leng an thi, USA nih poi a ti ning a chim. May thla in President Trump le US officials pawl nih India cu bawmh na her ah cun kan nih bawmh lai an rak ti cang. United States secretary of state Mike Pompeo “India nih Galwan valley ah China he buainak ruangah ralkap minung 20 an thi mi cu poi a ti ning a chim. Mah bantuk in ram caah nunnak a pek mi le an chungkhar hna hi kan tuarpi ngai, kan philh hna lo tiin a chim\nIndia le China nih ramri kongah buainak daiter ding in lam an kawl mi hi tha kan ti tiin State Department Spokesperson nih a chim. Cun White House Press Secretary Kayleigh McEnany nih Reporters Daily Briefing ah “President Trump nih India le China border kong thil a cang mi a thei dih, State Department Spokesperson nih an tuah ding mi an tuah.\nJune thla hramthawk ah Eliot Engel, the chairperson of the House foreign affairs committee ” India China border, Line of Actual Control ah China thil tuah mi hi a tha lo ngai, China nih International law hmang ah buainak daiter i timh loin innpa chakthlang a si mi sin ah buainak ser hi nuam a ti ngai tiah a chim\nNikhat zan (Monday) Galwan valley, India China ralkap karlakah buainak a um lio ah US State Department spokesperson a vun thlak cawlh ve. US bia chim mi cu “peaceful resolution” cohlan bantuk in an chim, natein India lei ah an dirkam ti philh khoh a si lo. An ram chungah Covid-19 buaipi ding mi a tam tuk lio ah ramdang buianak ah an nih thlak peng.\nChina-India border face-off thawk in Mike Pompeo le Eliot Engel, a senior Democratic congressional leader, nih China bullying bantuk in an kan puh. US nih India hi Western ram lei ah dirpi din in a sawm lio a si. The Trump Administration thawk in American First kal pi a si.\nUS strategic chessboard ah India cu a pawimawh bik mi a si, US nih hin China threats lakah India hi thil pakhat bantuk in hmang a tim peng. “largest democracy in the world” an tih mi New Delhi cu Washington bugnrua pakhat bantuk a si peng. India hi US caah cun Indo-Pacific region ah China dohnak ding caah bungrua tha tuk mi a si, US interests, lawng ah hmang a si, US nih mah bantuk in chess a cel mi hi a tlamtling lai lo. Source-The Global Times\nBe the first to comment on "China nih India le USA cu a phomh tak tak ko; China ralthat khohning hi cu!!"


Motor cycle pakhat cungah chungkhar minung 5 hna i cit in ramchung hmunkip ah kawl pathian biak awkah akaltu chungkhar - Khuaruah Har News\nMotor cycle pakhat cungah chungkhar minung 5 hna i cit in ramchung hmunkip ah kawl pathian biak awkah akaltu chungkhar\nNichiar minung nunnak vawleicungah hin tuahlo awk thalomi thil tuahnak abuaituk tawnmi chungkhar hna le chungkhar tlingin rawldumnak can hmanh hmukho lotu chungkhar tampi hna zong tampi an um ve hna.\nA ngai ngai tiah cun chungkhar nuamhnak dingah kan tuanmi rian nih hin kan chungkhar lung athen tawn timi zong kan theih atha. Mahbantuk canah chungkhar ah kan dawt tukmi hna hrangah can pekin hmunkhat rawldum ti, hmunkhat kalti le hmunkhat umti zong hi philhkhawh tilo dingmi thil pakhat asi theu tawn.\nTutan kan rak langhter chin dingmi zong hi motor cycle pakhat cung ah chungkhar minung panga hna i cit in chungkhar pakhat nih khual an tlawnnak konglam asi. Mah hna chungkhar nih cun khuapi pakhat lawng ah tlawngloin kawlram chung hmunkip ah kawl pathian biak dingah an kal hi asi. an konglam an halnak video hi rak zoh ve tuah.\nNangteh na chanchung pohcu rian..rian…rian tiin le phaisa….phaisa…phaisa lawngte tiin maw can na dihdongh ter laii khualtlawnnak can na pek khawh lailo. Kan chanchungah hin voikhat tetal cu anmah hna chungkhar bantuk hin chungkhar nuamhnak can hmangin tuanbia tial timh hi atha.\nAn khual lam cu an chungkhar nih an thih hlanlo an chim peng dingmi thil Motor cycle pakhat cungah chungkhar minung 5 hna i cit in ramchung hmunkip ah kawl pathian biak awkah akaltu chungkhar Nichiar minung nunnak vawleicungah hin tuahlo awk thalomi thil tuahnak abuaituk tawnmi chungkhar hna le chungkhar tlingin rawldumnak can hmanh hmukho lotu chungkhar tampi hna zong tampi an um ve hna.\nAn khual lam cu an chungkhar nih an thih hlanlo an chim peng dingmi thil pakhat asi cang lai. cu ruangah cun riang lawngte ah na can dihlak pelo in chungkhar hrang zongah pek pah ve theu hi atha. Nan chungkhar nih lawmhnak in akhatmi can sunglawi hmangti cio kho dingin duhpiak nak he karak langhter chin mi asi.\nPakhat asi cang lai. cu ruangah cun riang lawngte ah na can dihlak pelo in chungkhar hrang zongah pek pah ve theu hi atha. Nan chungkhar nih lawmhnak in akhatmi can sunglawi hmangti cio kho dingin duhpiak nak he karak langhter chin mi asi. Video\nNaypidaw khuapi chungah kuak zuk khap asi cang\nNew Delhi Murnika Um Mi Zamlungching Nih A Fate 6 Mi A Thih Tak\nApawi tuk ai ee: Hi tluk kan vawleicung thawngpang chiat lio Kim Siang Mung Thang nih ti ah a kan Paam tak\nKhuk Fak Hmang Mi Caah A Ttah Tuk Mi Kokek Sii Ka Vun In Hromh Hna


Na Tuarmi Harnak Ruang ah Na Lung A Dong Maw? - THE CHINLAND POST\nNa Tuarmi Harnak Ruang ah Na Lung A Dong Maw?\nJames Ceu Lian Thang| Chin Digest Vol.2, No.6 (2016 December| Atu lio hrawng kan umnak (Kalay) hrawng cu tuarnak le fahnak a ingmi mi tampi hmuh ding an um. Chungkhar khuasak kong ah le sualnak phunphun nih a chuahtermi buaibainak ruang ah sivang in a um deuhmi hna an si. Cu hna lakah micheu khat cu keimah pumpak he naihniam ngai in a ummi an um i, keimah lei in hnemhnak bia kaa khat tal va chim ve a haumi an si. Asinain an harnak le tuarning rup in hnemh ding ning ruahciami le chiahcia mi ka ngei fawn lo; mi hnemhnak lei cawnnak zong ka ngei fawn lo tiin kai biatak kho lo. Kam khat lei ah zoh sawh awk le an tha fawn lo; tuah khawh mi dang ka ngei tiin kaa hmu fawn lo; zeitindah ka tuah lai timi biahalnak belte atu le atu ka lung ah a chuak.\nCaan nih a pek bantuk in December 5, 2016 cu annih chung i nu bik he kan i tong ai; biahram van thok dan ding zong ka thei bak lo. Zei ka thei lo, na lungretheihnak le na sivanghnak hi kan ceihpi ding phun a si lo, kaa tel nakding a um lo tiphun khin bialam ka vaat. A mithmai zong tha tein ka zoh lo. Ka thutning zong kaa biatak lo; zei paoh hi pakpalawng a si, na tuarnak le na fahnak zong hi pakpalawng a si i, kei, hnangam tein ka ummi zong hi pakpalawng a si ve, kan i khat ko ti lungput khi ngeih kaa tim. Cu vial ahcun amah nih bia a hon thok. Vawleicung ah zangfah um bik le a tuar bikmi muihmai he a hun ka zoh. Hiti ka si bu ah maw zei thei loin naa umter; hawi tong kan tong lo, kanmah bang an um ti lai lo, hong kan bawm hram ko ti phun in a um. Cu cun ka thut sia ka vun remh – a herhning paoh in ka cawl lai tiah.\nA chim a chim i ka thla a lau chin lengmang. A tuarning a fahzia, aho nih an theihthiam piak lon-ing, a ningzah zong a celh lo zia, a si a vangh tukmi vialte cu pakhat hnu pakhat in a ka chimh. Ka theihcia zeimawzat zong a hon nolh than tikah cun a hmual a hun fak deuh ngai. Hmakhat lote cu hon tahpi vurmar ka duh, a duh ah zei paoh tlung seh tiin au le khuan zong ka lung ah a chuak.\nUmmm…asinain thil sining a donghnak lei sang ah cun a phi a hong pawt bantuk in ka theih i Pathian nih lai a relning le khua a khanning pawl hna a thar in ka lung ah an hong chuak than.\nIsrael mi hna cu Egypt ram ah sal an tan tikah an ngan a fak ngaingai. An miphun ningpi in sal sinak in an um tikah a har laining hi ton bal lo ahcun tuaktan khawh a si lo. Cucaah Israel mizapi hna nihcun a sertu hna Pathian sin ah cun luatnak caah lungthin dihlak in thla an cam i an nawl lengmang. Pathian nih an harnak le tuarnak cu a theihpiak hna tikah an halmi cu a hnatlakpi hna, asinain a lung a tongmi minung pakhat a chuah hlan tiang a hngahter rih hna. An thlacamnak a leh hna lecangka in Moses cu Bawipa nih a zohkhenh i amah duhmi nun a ngeih khawh nakhnga kum 80 chung a cawnpiak; Egypt ram chung ah kum 40, ramlak tuu conghnak hmun ah kum 40 tiin nun a cawnpiak. Hi chung vialte cu Israel mizapi cu sal sinak hmun in an rak hngak rih ko. Cun Moses cu Bawipa duh mi nun puitling a ngeih hnu ahcun Bawipa nih Israel mizapi cu amah hmang in sal sinak in a luatter hna.\nKa hmai a tomi kan nu bik cu zeidang kong in bia vun tan ding ka hngal lo nain Moses cung ah Pathian riantuan daan hmang in a bia ka vun tan ve. Atu na tuarmi le na harnak hna hi Pathian hnatlak lawngte in a kalmi a si ko i, hawi hmuh ah dotla a si lo hmanh ah Pathian nih rem a timi a si caah i lawm ko, na fa hi a nun a puitling hlan le a lung a fim hlan cu na ngeih an chiatter ko lai, chimh le cak khawh a si lomi hi khuaruahhar a si lo, a caan hi pek deuh a hau i a si. Hiti i a ummi zong hi harnak le fahnak ah ruat hlah, a lung fimnak lam dawh a si hih tbk. in ka zai.\nNa lung a dong maw? Pathian cu a lung a dong lo, zeitluk in kan sual ko zong ah a kan hngah, dawtnak he a kan hngah ko, na fa hi aa chir te hrimhrim ko lai. Atu thil na tonmi hi mi nihcun vanchiatnak a si an in ti lai, a si hrimhrim lo, Pathian riantuannak phunkhat a si. Minung nih-cun voikhat ah zei paoh tlamtling dih seh ti kan duh, asinain Pathian nihcun Israel mi luatnak caah kum 80 bak caan a hman. Pathian nihcun kan lung a fim hlan lo, kan i chir hlan lo a kan hngah ko. A ule le a pale nih chimh huam ti hna hlah hmanh sehlaw amah tein a ton cuahmahmi hmang in aa chim cuahmah ko. Minung hi kaa in chimh khawhmi le huamsam tete in nun in chimh khawhmi phun kan rak um. Nangmah lei in cun daite le a kelte tu in um ko law, na fa hi amah tein a lam aa khirh ko lai, a umkalnak kip ah Pathian nih lam a hruaimi a si. Atu thil a tuahmi zong hi nun a cawnnak a si ko, a lung a fim nakding le nu le pa dawtnak a theih nakding caah lam tha bik pakhat a si ko ee…… A mit au a phing deuh. A vun i biatak deuh ti cu a zeizong ah a lang.\nCun lakphak cu a kaa thumnak veve kan vun din hrawng khin, bia chim ding artlang in a dir komi chiah sawh cu tiin ka hun thok than. Minung hi kanmah he aa pehtlai cangmi an si ahcun aa hlaw in aa kaltak ding kan si ti lo. Mitha veve hmanh i theihthiamnak nun, i hmuhthiamnak nun kan ngeih veve lo ahcun kan i rem kho lo. Cun, mi tha lo veve zong aa theithiam i a nun a puitlingmi cu siarem tein an i hawikom kho peng ko. Na ral lawngte sual va puh in a chiatnak lawngte mawh va phurh ti hlah, a chambaunak le a chiatnak na theihmi tu kha theihthiampiak le inpiak thiam zia tu vaa i tim. Nihnak le nuamhnak a si lomi thil na tonmi paoh harnak le fahnak ah va ruat dih hlah, nun cawnnak le hneksaknak phun in va ruat hna law, in khawh le tuar khawh tu vai zuam.\nKa nu, atu na lungretheihnak vialte hi hmailei i sithatnak deuh na hmuh khawh nakding caah Pathian nih a onhmi le ton an sianhmi thil a si caah nun puitlinnak lei hi zuanhnawh law, na fa zong nih, aho paoh nih nan tonmi hi a tha lei in hmuh khawh i zuam uh. Atu ah thil tha bik na duhmi le thluachuah nun duhdimnak zong hi hmailei kan techin hna lawng nih an co khawh rua lai ti hlah, atu na nundam lio hrimhrim ah Pathian nih pek dih hna an duh. Cucaah a herhmi cu nun puitlin ngeih lawnglawng hi a si. Chungkhar nuam tein khuasak le hnangam tein nih le khek in cabuai pakhat ah rawl eiti khawhnak zong hi voikhat ah a ra colh dihmi a si lo. Lungfim dih hnu, nun puitlin hnu ah a rami a si caah a caan hngahthiam le zoh thiam a herh. Voikhat ah zei paoh na hmuh lomi hi na lung-dong hrimhrim hlah. Hi bantuk harnak le zuamcawhnak nihhin lungfimnak le nun puitlinnak lam an hruai hna lai caah a caan a phak tikah cun nun lawmhnak cu nan hmuh te hrimhrim ko lai ee…\nPathian nihhin buai cercur in kan um hi a duhmi a si lo. Kanmah nih thil tha kan duhning nakin Pathian nih a kan duhpiakning hi a letlet in a ngan deuh. Pathian nihcun nun nuam tein le ruahnak tha he hnangam tein um peng hna seh tihi a kan duhpiak. Asinain kan nun a puitlin lo ahcun a ngei khomi le a hmang khomi kan si lo; Moses zong luatnak latu ding ah kum 80 chung har le fe in nun a cawng, ramlak i kum 40 chung tuu a khalh lio lebang ah cun mi nih vanchia pa, zangfah ummi pa tiin an hmuh lio caan a si. Cucaah na tonmi paoh hi Pathian nih zeidah tuah a duh timi hngalh khawh kha i zuam (fak pin hal lengmang) law, a lungdongmi si loin teinak a lami si ding hi i tim zungzal.\nCuticun, kan thawpi kan chuah veve. Suimilam pakhat tluk caan kan hman cang caah lawitak cu ka duh pah cang. Kan nu cu lawmhnak in a khat i thinlung taktak le hnangam ngai khin ‘kaa lawm tuk ee…’ tiah ka min char pah cun a chim len. Kei zong ka lau pah bantuk. Kan i tonka ning ka si lo tikah kaa zum pah lo. Asinain Pathian duhnak a si ti kha ka von i fiang. Bawipa nih a kan zangfah caah kan nu he kan i tonmi cu sullam a ngei ngaingai i anih zong hnangamnak a co ti khi ka hmuh tikah keimah pumpak hrimhrim kaa lawm tuk ve. Cucaah hi thil ka tonmi kan hrawm ve hnanak cu a si. Bawipa nih thluachuah in pe ko hna seh…Amen.\nPrevious Facebook Nih Kawlram Ralkap Ngeihmi Facebook Page le Account A Phih Dih\nNext Chin Ram Cozah Nih Chuncung Ram National Park Tuah An Timhmi Le Lai Tili An Dilmi Chuncung Mizapi An Lungtling Lo


Russia Tuahsernak Kong cu CIA nih President Trump an Chim Lo | THE CHIN EXPRESS\nRussia Tuahsernak Kong cu CIA nih President Trump an Chim Lo\n“Afghanistan ram um US ralkap pawl that hna uh tiin Russia nih ralhrang pawl tangka a phalh hna” timi cu CIA nih an hmurka in President Trump an chim bal lo, tiah Ram Himnak Kong Ruahnak Petu Pu Robert O’Brien nih a chim.\n“CIA officer nih mah kong hi bia fiang asi lo ati caah President Trump a chim lo” ati.\nCaṭial in ta thawng an thanh maw, ti baltu cu Pu O’Brien nih a chim lo.\nThe New York Times, Washington Post le Wall Street Journal tadinca nih, “US ralkap pawl that hna uh tiin Russia sungṭhoh nih Taliban ralhrang pawl tangka an phalh hna tiin CIA rianṭuan pawl nih a kan chimh” tiah an ṭial.\nPresident Trump le Ram Himnak Kong Ruahnak Petu Pu Robert O’Brien\nPresident Trump nih, “mah thawngpang cu US sungṭhoh tampi hmanh nih an zum lo,” tiah Fox Business ah a chim.\nRussia cozah nih ‘lih lawngte si …’ ati. Taliban ralhrang zong nih “Russia cozah he zeihmanh lungtlinnak kan ngeihmi um lo” ati ve.\nPu O’Brien nih, “CIA lei in president thawngthanhtu nu nih mah kong hi a dik lomi si ati i President Trump a chim lo,” tiah a chim.\n“US ralkap pawl thah dingin Russia nih Taliban ralhrang tangka a phalh taktak ahcun US nih fak tuk in kan lehrulh lai si,” tiah thawngla pawl sinah a chim.\n2019 ah Afghanistan ram ah US ralkap 20 an thi. Nain, mah pawl hi Russia nih Taliban ralhrang tangka phalh in a thahtermi an si maw ti balte cu New York Times nih a langhter lo.\nWhite House biachimtu Pi Kayleigh McEnany\nWhite House biachimtu Pi Kayleigh McEnany nih, “CIA nih mah kong hrim hi President Trump an chim bal lo. CIA chung i mi hrokhrawl pawl nih mah kong hi New York Times ah an chimmi si,” tiah nizaan tihni ah thawngla pawl sinah a rak chim ve. — BBC


US President thimnak cu ho nih a tei tiah official ngaingain in an thanh kho rih lo. – Hakha Cherry\nTrump nih Pennsylvenia, North Carolina, Georgia, Alaska a laak ahcun 268 a si lai. Nevada hi atu lio ahcun a biapi ngaingai mi a si. Nevada ah Biden tlawmte a thawng deuh. Biden nih Nevada a laak ahcun 270 bak te a ngah lai i, teinak a co lai. A ngah lo ahcun Trump nih tei khawh thiamthiam a si.\nPresident Trump nih cun hmun tampi ah vote firnak le lih le hrokhrawlnak tampi hmuh khawh a si. Phungning tein thlakmi thimfung in cun teinak kan hmuh” a ti. Thimfung relnak hmun ah thil dik lo tampi a um caah Supreme court biachahnak a hau te lai tiah tu zanlei White House Press conference ah a chim.\nSenate thimnak ahcun atu ning ahcun Republican nih 52 hmuh dawh an si i, Democrats nih 48 hmuh dawh an si caah Senate cu Republican party nih control dawh a si. Senate ah hin thutdan 100 a um i, thutdan 51 a hmumi nih teinak an co lai.\nHouse thimnak ah Democrats pawl nih tei dawh a si nain an thutdan 8 cu Republican nih an laak piak cang hna. Atu tiang result a chuak cangmi ah Democrats nih thutdan 208 an ngah i, Republican nih thutdan 192 a ngah lio a si. Thutdan 218 a hmu khomi party nih house ah majority an si te lai.


PKDF ralbawi pakhat ram le miphun caah a nunnak liam! – Onlinenungak\nPKDF ralbawi pakhat ram le miphun caah a nunnak liam!\nPKDF ralbawi pakhat ram le miphun caah a nunnak liam! Sanpiah meng 6 nak hmunhma ah ralhrangbu le Karenni ralkap kahdohnak ah Karenni ralkap lei in Runham pakhat cu ralhrangbu hriamnam kuan nih a hliamnak in a nunnak a liam.\nRalhrangbu lei nih hriamnam ngan in an rak kahnak kuan nih a khen ruangah Karenni ralkap Runham pakhat nih a nunnak a liam tiah thawng kan theih. Karenni ralkap in Runham Na Ye@Al De cu hraimngan kuan nih a khen ruangah ram tang si-inn pakhat ah a nunnak a liam tiah PKDF nih cathanh an chuah. Credit : The Chin Post


U.S.A Bible siangngakchia ka upatnak hna: – Hakha Cherry\nU.S.A Bible siangngakchia ka upatnak hna:\nPathian Bia (Bible) an duh. 2. Thlacam nun an ngei. 3. Khrihfabu an daw. 4. An miphun an daw. 5. I biataknak le pumpeknak an ngei.\nKan i remh hau ko lo maw, tiah ka ruahmi:\nCawnpiak kan huam tukmi hi a ttha lo. Kanmah he kan ruahnak aa dang mi he ttha tein biaruah (converse; engages) khawh a si ko nain hramhram in cawnpiak kan hmang. Kanmah nak upa deuh hna an si ahcun a ttha lo ngai, tiah ka ruah.\nKanmah tluk in thlarau lei a puitling lomi, asiloah, Pathian biatak a pemh deuh lomi minung nih zeitimaw deuh in bia an chim tikah “Hell tla” ding phun le a piangthar lo mi phun in kan hmuh/zoh colhmi zong hi i remh ah ttha, tiah ka ruah.\nMi pakhatkhat nih tlaihchannak he kan sinah thlarau lei an derthawmnak (spiritual weakness), asiloah, an dirhmun (spiritual condition) an kan chimh tikah “mi sik” hmangmi kan um. Sik a herhnak ah sik ding a si ko, nain, an derthawm lio ahcun “hnemhnak bia” (comfort) le “lam hmuhsaknak” (direction) an herh. Kan sik lengmang hna ahcun hmailei ah an kan ngamh ti lai lo. An kan ttih lai.\nHi bia te hi nunpi khawh i zuam cio hna usih: “An cawnnak a sang deuhdeuh, an hngalnak a tam deuhdeuh, mi toi ah an idor deuhdeuh.”Credit-Van Neih Bik\nRuahnak Chim Ve.Vulei Cungah inn fekbik le inn thabik a si ko mi kut le thil fate pante in an luhkhawh.


Joe Biden A nikhatnakah Thil a tuahmi cu USA mipi 68% nih a lung a tling tilo. 32% long nih a tuahmi a tha an ti ve. – Hakha Cherry\nJoe Biden A nikhatnakah Thil a tuahmi cu USA mipi 68% nih a lung a tling tilo. 32% long nih a tuahmi a tha an ti ve.Trump duhtu cu 67% an si I, Joe duhtu cu 33% an si tiah Fox nih a chim.A nikhatnak I plan a ngeihmi cu min thutnak a ngeih cang. Mitch McConnell nih lampial in a kan kalpi a ti cawlh. Nancy Pelosi nih Trump impeachment sual phawtnak cu kalpi rih a duh. Trump a kiarthan lai hi a si kho bak lomi a si ati. A tihnak cu a chim, hi hna chungkhar hi kan khamkhawh hna lo a si ah cun USA president a peh khomi an si dih a ti.\nKa Facebook page ah follow le like na tuah ah cun thawngpang that tete ka tialmi na hmuh zungzal lai. J.TZT page hi like ve.\nThawngpang Thar Joe Biden hi ai ruahlo tukmi thil a tawn kho


Australia Auhnak Kong Ah Theih Herhmi - Online Newspaper\nAustralia Auhnak Kong Ah Theih Herhmi\nAustralia nih chungkhat, chungkhar telh in laknak kongah “Visa” phunphun a ser ti i cu ah zungzal umnak nawl ngei mi Visa (Permanent Resident- PR) le caan tlawmpal ca (Temporary Visa) ti’n an um. Hi Visa (s) ngah khawh nakding ah caherhhai (documents) tampi hal a si i cu chungah mi tam deuh nih kan i lungretheihpi mi PCC (Police Clearance Certificate) kong tlawmpal ka van thil. Pumpak in a ka halmi nan um pah pin ah, zeiti tuah awk hngalh lo ruangah VISA ngah kho lo tampi kan um hna caah, thahnem phom hnga maw ti ka ruat.\nPolice Clearance Certificate (PCC) hi kan umnak ram siloah thla 12 cung kan umnak ram ta kha hal mi a si. Zeiruangah an hal ti ahcun, michia maw kan si, mitha theih duh ah kan tuanbia (history) zoh an duh caah a si. Cucaah Australia Visa (PR or Temporary) na sok tikah cuka ram ah kum cu zat ka um, tiah na telh/chim a si ahcun, cu na um/kalnak ram Police Clearance Certificate (PCC) an in hal lai. An ramchung ummi caah cun fawite in lak khawh a si ko lai, nain na chuahtak cang mi ram PCC an in hal ahcun na ca ah a har ngai kho. Cu bantuk hna ca ah hitihin PCC na lak lai:\nKhoika ram PCC (Police Clearance Certificate) ti na fian hnu ah https://www.vfsglobal.com/en/individuals/about.html ah na kal lai. Hika ah zeitin dah tuah a si le zei bantuk caherhhai (documents) dah na herh kha fiangte in an in chimh lai. Online in sok khawh a si, na harh deuh a si cun phit ding mi ca na print out lai i kut in phit hnu ah VSF.Global ah na va chiah silole kuat lai.\nVSF.Global na kuat hnu riantuan nisarih chungah lehnak a um lai (a tlai deuh kho zong si). Kha an in kuatmi kha khoika ram paoh nih cohlan mi a si.\nPCC sok tikah a herh ding mi: (1) Passport or Travel Documents, (2) Passport hmanthlak-2, (Ram kip dun le dan ai dan bantukin caherh an halmi i dan cio khawh a si).\nA dang theih herh\nPulrai ruangah Australia cozah nih ramchung luhchuahnak innka a khar ti tluk a si. A hlei in Temporary Visa ca ah innka a bi tuk. Cucaah VISA na ngah ko zongah Vanlawng Ticket lak colh na ngah lo, ramchung luhnak nawl na hal hmasa a hau. Cu luhnak nawl cu Travel Exemption an ti i phit ding catlai 2 a um. Na sok mi an in pek hnu lawng ah Vanlawng ticket na cawk lai. Na rak zuan ding caan nithum siloah suimilam 72 hlan ah Australia Travel Declararion na sok than lai. Hihi online in sok hau phun an si. Hi soknak dingah tette tha (evidences) tampi na pekchih hau lai.\nNote: A tuah thiam lo nih pumpak in chawnh khawh ka si. Australia ram ca lawng si lo, ramdang um zong nih PCC fawite in laknak a si. | Credit: Carson Twintwin\nFederal Ralkap Ser Lawnglawng Kan Duh Ko Cang\nSi Bawilian Mang: Namber 33 Hi Chinmi Caah Sullam Ngei Hram Seh\nMindat Ah Kahdohnak A Chuak Cang Hih\nRam Le Miphun Caah Dir Caan A Chuak Cang\nZFU Nih CDM Pawl Bawmhnak An Pek Hna


Pa Tampi Nih Zaan Ah An Ton Bakmi Thil Asi Hih A Bikin Laipa Nih Kan Ton Lengmang Tawnmi Asi – Chin World News Evening\nAugust 10, 2019 August 10, 2019 Salai Van Hmuhning\nZir kong asi lo hi mu theih aherh bak mi asi. Premature ejaculation (PE) hi pa tampi nih an tonmi asi. Pa tampi nih an ih ah an tonmi thil pakhat cu nu le pa sinak tuah tikah minute pakhat-hnih tbk hna ah aa limmi pa an um. Cheukhat cu minute panga tel cu a tlawm leiah an rau. Minute pakhat-hnih taktak te lawng hna a raumi cu an chambau deuh ko ti asi.\nChambau lawng si loin nu ca hrimhrim ah dia riam kho lo. Hibantuk minung nih a nupi lung a tlintermi a tlawm tuk an ti. Cheukhat nu hna lehbang nih cun cu bantuk pa he sau pi um ding in an celh lo an ti. Minung hi nu kan siah pa kan siah kan taksa diriamhnak hi a chambau ahcun pehtlaihnak zong a rawk kho ti asi.\nTuan tuk ah chuah a hmangmi cu lungthin zor zong an hmang a ti. Ruahnak pakhat a chimmi cu tuan tuk ah chuah a hmangmi caah cun tuah lioah thil dangdang kong ruah pah lengmang a hau. Thil dangdang kong ruahnak nih ka pum chung rianttuan zong a nuarhter deuh tiah a chim.\nCucaah minung nunnak a biapi ngaimi nupa sinak chambauter ding asi lo na ti fawn. PE a ngeimi le nu thawng deuh hna an um ti ahcun an karlak ah a chambau cang. Research ah tuah i nu tam deuh nih an duhmi cu minute 20 hrawng tal cu pa nh caan an hman a hau an ti. Dr. Clare Marrison nih a chimmi cu minute pakhat-hnih hna a raumi cu dam lonak maw, thi kai maw, diabetes maw an ngeih caah asi a ti. Chinlungpost


AA ralkap Pawl Min Aung Hlaing Nin Covid- 19 Sii Chuh A Timh Hna - Chin Eleven News\nSeptember 20, 2021 Lianchin Thang Myanmar 0\nMin Aung Hlaing nih Rakhine ram ah hriamtlai phu pakhat a si mi AA Ralkap Pawl a mah he caansau pi aa tu mi hna cu China ram ah a cawk mi Covid-19 sii kan bawmh hna lai i i chun hna seh tiah a chim. AA Ralkap an i ralring lo a si ahcun thih sii zong a si ko caah an i fimkhur le ralring tein an tuah a herh tiah an langhter chih.kalay news\nRelchap:Sept 7 ah NUG nih ram pumpi huap kahdohnak ni (D-Day) a thanh hnuin ralhrang le mipi vengtu ralkap hna kahdohnak a fak chin lengmang. Sept 20, tuni ah cun “Dothlennak dothnihnak a phan cang lai (တော်လှန်ရေးနောက်တဆင့် လာတော့မယ်)” tiah NUG Defense Minister U Yee Mon nih a thanh.\nRalhrang nih an khanhmi khua/sang bawi hna zong nifatin in thah an tong. Cucaah khua/sang bawi cheukhat cu an rian in an i ngol. NUG Denfense Minister U Yee Mon nih cun “Dothlennak tuah chung i inn le lo a rawkmi hna cu mipi cozah nih tuanvo a lak ko lai” tiah a chim fawn. BBC


ZAHANZAN SUI HLEI TIAL RUAK A HLAIMI AN TUARNING CU CELH DING ASI LO – The Chinlung Post\nNizan kan farnu Sui Hlei Tial ruak an thialkam ning cu lung anuam lo taktak, Lungthin hrimhrim a fak ko. Aruak an kham hmanh lungthin a fak i, a ruak an thialnak ding zongah lungthin afak ko. Nizan Sui Hlei Tial ruak an thial kamnak konghe pehtlaiin a ttapa nih thil sining a chim dih. Sui Hlei TIal a tta nih a tanglei bang in thil sining a chimmi cu a si.\nZeiruang ah dah zantim le khuamang ah a ruak tthial asi ti asi ahcun, nawlngeitu hna nih zan suimilam pakua hnu lawngah nan thial lai tiah an ti hna. Cun a vakal mi zong ruak hi nan lak asi ahcun minung panga cung nan kal lai lo. Panga cung nan kal ahcun thongthlak nan si lai tiah min zong an thutter hna. Zan suimilam pakua in minung pali hna nih a ruak cu an hlai.\nJCB nih a cawhmi asi tik ah athuk tuk i, thla ahlai mi le minung pali lawng an si tikah an batuk cang i, khualei phone an vun kan chawnh, kan ba tuk cang e tiah an ti. Kan vakal i, palek nih an rak congh i, bawmh khawh zong an si ti lo. Cupin ah upa pawl zong nih rak ra hlah aa kan ti. Aruang cu nawlngeitu hna nih thatein an chimh cangmi hna asi caah a si.\nMinung pali nih cun zan suimilam pakua in an cawh i, zinglei suimilam pahnih le cheu lawngah an hlai khawh. Ruah asur tuk pin ah an cawhmi kha a thut i, a cim lengmang. Cuticun hawisin thlanmual ah Suimilam pathum le cheu lawngah ruak hi thlak asi. Ruak zong cu khuachung luhpi loin khua velnak lam in an kalpi. Cu zongah cun motor zong pakhat le pakhat an i hnuh chom in akal tiah a chim. Video zoh a duhmi caah hika hi voikhat in hmehpiak law video in thilsining ngeih khawh dih asi


Malaysia rili ah a paammi Chinmi 2 ruak tuni ah an hmuh cang | The Chin Express\nMalaysia rili ah a paammi Chinmi 2 ruak tuni ah an hmuh cang\nDecember 18 ah Port Dickson rilikam ah Christmas nuamhnak an tuah lio ah rili nih a lakmi Chinmi 2 ruak cu tuni December 20 an hmuh cang hna.\nMalaysia cozah palik le meithat nih an kawlpi hna\nDecember 18 chunnitlak an kawl hna, nizaan December 19 chunnitlak an kawl ṭhan hna nain an hmu kho hna lo. Tuni December 20 ah an va kawl ṭhan hna i an hmuh hna hi si.\nPu Van Biak Thawng nih a fapa te a rohtak\nHakha peng Malsawm khuami Pu Van Biak Thawng, kum 32 le Tinam khuami tlangval Van Lian Cung, kum 29 cu Christmas nuamhnak tuah dingin hawikom he Port Dickson rilikam ah an kal hna.\nNi 3nk an caam December 18 ah chuncaw ei khawh in nuamhnak kan tuah lai an i lio ah rili nih a lak hna i an tlau, ni 2 hnu tuni lawngah an hmuh hna hi si.\nCozah lei in palik le meithat zung nih biatak tein an kawlpi hna. Port Dickson rili ah midang kal zong an khar chung.\nAnmah he rilikam nuamhnak a kal vemi Pu Biak Ceu Thang nih, “Ni zaan zaan lei ka ṭin lai ah thaizing kan rak don ṭhan hna lai kan ti tak hna bantuk in tuni ahcun kan i tong hna,” tiah tuni ruak an hmuhka ah a chim.\n“Sihmanh sehlaw a hlan kan i ton bantuk in capo saih le nih bu in a si ti lo, ka celh bak lo eee. Nain kannih zong ni nikhat cu kan ton hnga dingmi a si ko caah kannih zong Vanram kan rat tik ah kan dongte uh mu,” ati.\nSizung ah an ruak an chiah lio\nMalsawm khuami nih zahan zaan ah Pu Van Biak Thawng chungkhar ṭhutpinak le a ruak hmuh dingin thlacampinak an tuah lio\nTinam khuami nih zahan tlangval Van Lian Cung ṭhutpinak le a ruak hmuh dingin thlacampinak an tuah lio\nPrevious articleThlichia nih Philippines ram ah minung 100 leng a thah hna\nNext articleCNA nih ZRA a kahnak kong biafiang a chim cang


A Hawipa Bike Ai Hlan I Hiti Bak In A Va Tuah Ko Minung Fa Hmanh A Lo Loh – Onlinenungak\nA Hawipa Bike Ai Hlan I Hiti Bak In A Va Tuah Ko Minung Fa Hmanh A Lo Loh\nCambodia tlangval kum 25 mi nih a hawi pa Bike a hlan i, a va zuar ruang ah palik nih an tleih.Veal khua i a um mi Keo Vannou le Sim Soeum cu hawikom an si. October 4, 2020 zinglei nazi 10:00 ah Keo Vannou cu ava leng i a hawipa i bike le phone ai hlan. Black Honda Wave C 110 le Huawei V6To mobile phone cu ai hlan i a va pethan ti loh.\nKhuadang ah a kaltak diam i, bike cu $200 in a zuar i pa kum 30 mi nih arak cawk tisi.. Sim Soeum nih palik sakhan ah report nak a va tuah i, an kawl tuk hnuah October 23 ah an va tleih khawh.\nPalik pawl nih a phone umnak an hal i Thlok khua i um mi a hawipa kum 23 mi a va pek nak kong a chimh hna, a zun an test-nak ah siivai ṭha lo mi a tongh tiah an theih. Bike & phone umnak le thilum tuning pawl an hal cuahmah lio a si.(CNE) Credit : Meifar


Tulio linsa ngaimi Lai PateLe Kawl Mintami “Khin Wunt War” Konglam – Kawltu Team\nTulio linsa ngaimi Lai PateLe Kawl Mintami “Khin Wunt War” Konglam\nNews dang rel chap ve:\nA Poi taktak-Sui Hlei Ṭial kongah buainak fak tuk a chuak kho ṭhan Cunglei Nawlngeitu nih Thantlang nih phone an chawnh cang (Chin world news evaning)\nThantlang thawngpang cu thinphang ngaingai a si ko cang. Hi thil a can taktak asi ahcun buainak a chuak hrimhrim lai tiah ruah khawh asi. Aruang cu Kan naunu Sui Hlei Ṭial ruak kongah Chinmi vialte lung a fak dih. Hi tluk lungfah tuk lio caan ah atu bantuk thawngpang a vun chuah hi cu, buainak aa chap chin lengmang lai ti hi cuanh khawh asi.\nKan farnu Sui Hlei Ṭial cu Thlantlang khuapi ah a ruak luhpi duh loin Lamkam ah an vui. Cu ruang ah Hakha lei mino zong an lung a fak i President Office tiang ah report nak ca phak ter ding in an i timtuah cuahmah. Cu caah Emergency Response Committee for Mai Sui Hlei Ṭial-Hakha timi cawlcanghnak chikhat ca te an ser i Thantlang , Hakha ti bantuk ah signature an khawm cuahmah. Hi kong ah Cozah nawlngeitu lei nih tlerh le ṭihphaih phun in an um hna tiah nihin ah theih a si.\nHi kong he pehtlai in Thantlang khua ah a um mi minung pakhat sin in a taanglei bantuk hin kan theih. “Kan Farnu Sui Hlei Ṭial ruak vuining kan lung tlin lonak langhter ding ah tiah mizo cheukhat an cawlcang cang. A sinain Thantlang khuabawi pa cu cunglei in phone an rak chonh i mizei dah minsenthut nak tuah ding in a hruaitu hna an si timi rak hlat, kan zoh sawhsawh hna lai lo, cun mipi pawl nih teh min an thu taktak maw timi felfai tein rak ngia hna law report rak tuah colh tiah Thantlang khuabawi pa cu an chonh ti asi.\n“Atu hi te Thantlang hna ah minthutnak cu an tuah cang maw, Thantlang minung pawl nih teh duh lonak min cu an thu taktak ve maw, zeitin dah mino pawl cu an cawlcangh ning a si timi zong tha tein rak hlat law an hruaitu zong pawl a ho pawl dah an si timi zong rak hlat te, na theih bak in Report rak tuah colh te tiah Thantlang khuabawi pa cu cunglei in phone an chonh cang tiah ka theih ve, hi kong hi Thantlang mipi nih cun an theih pah cio cang ko lai dah,”tiah a chim hi asi.\nThawng an kan thanh tu pa nih a chim ning ahcun, “Thantlang khuabawi pawl a tu bantukin rian a rak petu hna hi Myone Ohchozi hmu a si tiah a chim fawn. Sui Hlei Ṭial ruak vui nak kong lungtlin lo nak Rampi President sin tiang ah ca kan tial lai ti a si caah Thantlang, Hakha nawlngeitu pawl nih zoh sawh loin, cawlcanghnak ah hruaitu pawl tu tlaih nak lam an kawl leh lo ko rua, mipi zong thinphang in a um mi an um pah men lai,”tiah a chim fawn.\nNote: Hi thawngpang hi a dik taktak ko ahcun Laimi, Chin mi kan dir taktak a hau cang, Saram bantuk in an kan vui hnu ah tlaihnak le rialdip nak lam an kawl rih ahcun a poi tuk cang lai. Na hawi le share chin hna.\n← Thi kai a ngei mi na si maw? Sii hau theng loin a zohkhenh ning a um!!!


Phungki Wirathu aa Langh Lecangka in Kawl Miphun le Biaknak Cawlcanghnak a Chuak – THE CHIN JOURNAL\nPhungki Wirathu aa Langh Lecangka in Kawl Miphun le Biaknak Cawlcanghnak a Chuak\nNovember 3, 2020 November 3, 2020 | The Chin Journal | Hakha, Chin State\nKawl miphun le biaknak a dirkamhtu party vote pe hna u timi hrihawhnak catlap minu pakhat nih Mandalay khuachung ah runvennak a latu palik pawl a phawt hna lio\nMyanmar rampi thimnak zarh khat lawng aa duh ah phungki Wirathu cu aa dupnak hmun in a rak chuak i, Yangon ramtthen nitlaklei district palik sakhaan ah amah tein a vung i ap.\nNovember 2 ah palik sakhaan ah aa ap hi a si i, cu lio ah cun “(Kawl) miphun le biaknak a dirkamhtu party vote pe hna uh,” tiah Media tampi hmaika ah a chim.\nNovember 3 zinglei ah Mandalay khua ah “(Kawl) miphun le biaknak a dirkamhtu party vote pe hna uh,” timi catlap pawl an hun zamh colh i Kawl miphun le biaknak dirkamh in cawlcanghnak a chuak colh.\nMandalay ah Kawl miphun le biaknak cawlcanghnak kong hrihawh in ca a zamhtu minung pahnih zong nihin zinglei sml. 10:00 hrawng ah palik nih an tlaih hna.\nAn tlaihmi hna minung pahnih chung ah pakhat cu sihni a si. Cun, ca a zamhtu chungtel pawl lak ah hin U Wirathu hruainak in an rak dirhmi Kawl Miphun le Biaknak Kilvengtu Bu (Ma Ba Ta) chungtel pawl an i tel.\nNihin Zinglei Mandalay ah an zampmi catlap\nKawl Miphun le Biaknak kilvengtu bu (Ma Ba Ta) cu NLD cozah a kai hnu May 2017 ah acozah nih a hrawh i, atu ahcun phungninglo bu an si cang.\nU Wiranthu cu Myanmar ramchung ah miphun le biaknak dangdang karlak ah buaibainak chuahpi ding in phung a chim ti ruang ah March 10, 2017 ah phungchimnak nawl phih a rak si.\nNovember 2 ah U Wirathu cu Yangon Nitlaklei District palik zung ah amah tein aa ap\nPhungchimnak nawl an phihmi a caan a dih hnu ah ningcang loin phungchimnak a tuah tthan i, “Aung San Suh Kyi cu Hlawhlang” tiah a volhpamh pin ah “Ralkap MP pawl hi pathian kan upat i kan biak bantuk in kan upat le kan biak hna hmanh a herh,” tiah Meik khua ah a rak chim chap.\nCucaah, U Wirathu cu Myanmar ramhruaitu hna limhaang chiatchuahnak bia a chim tiin pohma No. 124 (a) in tazacuai a rak si.\nTlaih ding in nawlchuah a rak si hnu ah a zaam i, kum khat fai a rauh hnu nizan ah palik sakhaan ah aa ap nain hrihawhnak bia a chim ruang ah Mandalay ah Kawl miphun le biaknak cawlcanghnak aa vun i thawk colh hi a si.\nPhungki Wirathu cu November 17 ah biaceih zung ah chuahpi ding in timhtuah a si i, nihin zinglei ah Insein thonginn ah an kuat cang, tiah theih a si.


Ralkap Nih Titseh Riantuantu An Tlaih Hna - News and Media\nRalkap Nih Titseh Riantuantu An Tlaih Hna\nOctober 14, 2021 admin MYANMAR 0\nSAC Ralhrangbu Hna Nih Taungngu, Nyaungkain Khua Titseh Riantuantu Hna Cu Luhhnawh In An Tlaih Hna. Taungngu khuapi, University lampawng, Nyaungkain khuachung i titseh riantuantu hna cu SAC ralhrangbu hna nih nizan Oct,13 zaan ah luhhnawh in an tlaih hna theih asi. Nizan zaan sml10:00 lengah Nyaungkain khuachung ah SAC ralhrangbu hna cu.\nMotor 7 bak in an rak phan i Daw Ngiu inn i titseh riantuantu hna cu thing pawl an fimtawl lioah SAC ralhrangbu hna nih meithal puah in an luhhnawh i an tlaih hna. Daw Ngiu cu titseh ngeitu asi i, hlanlio pi in an mah ralhrangbu hna cu tangka pekin theihthiamnak in rian an tuan i, atu zong tangka pek lo ahcun tlaihmi hna hi kan thlah hna lai lo ti asi ko lai tiah.\nKhuami pakhat nih a chim. SAC ralhrangbu nih an tlaihmi titseh riantuantu minung 11 hna cu nihin. Oct,14 ah an thlah than cang hna tiah khuami sin in theih asi. Adang… Pyu-Saw- Htee pawl cu meithal (thalpak) 25 he YDF (Htilin) sinah an fon i mizapi he ralhrang kan do tti lai tiah biakamnak an ser. Maggway ramtthen, Htilin peng Zeedaw khua ummi.\nPyusawhtee pawl cu kutser thalpak (24) le Tthingttan khua in. Meithal zuunkhat an dihlak zuun 25 hna cu YDF (Htilin) sinah lungthiang tein an i ap i kanmah zong mizapi he dirti in ralhrang kan doh lai tiah biakamnak an tuah tiah YDF (Htilin) nih a thanh. October,10 lio zongah Hi hna phu sin in thalpak 20 cu YDF (Htilin) nih an rak laak i.\nA dihlak zuun 45 ( tutan he telh in) hna hi a hlan ah. Htilin palek pawl nih YDF (Htilin) an rak chuhmi hna si tiah theih asi. October, 7 lio ah Htilin- Wazinchain lamcung ah a ummi ralhrang palek pawl cu YDF (Htilin) nih an rak kah hna i Palek bawi pakhat telh in 4 hliamhma faakpi an rak tuar. Ref: Taungzalat News.\nCDF-Kanpetlet Nih Cathanh An Chuah\nTrump Nih Joe Biden Thlariat Chungah A Rian Tuan Ning Vialte A Phuan Piak Dih


Liverpool FC caah thawngchia taktak, Mane zong Covid-19 rungrul nih a tlak ve ko cang – Chin 11 News\nLiverpool FC caah thawngchia taktak, Mane zong Covid-19 rungrul nih a tlak ve ko cang\nLiverpool FC nih an i bochan taktak mi le an uar taktak mi an hmaikal Mane cu Covid-19 positive a si caah a tlawmbik zarhhnih chung hi cu bawlung puai ah ai tal kho ti lai lo. Mane hi Liverpool FC caah cun hmaikal tha taktak le goal khumh a thiam taktak ve mi a si caah an i bochan taktak mi zong a si pinah First Lineup ah an thim lengmang mi zong a si fawn.\nLiverpool FC chung ah Mane hi a pahnih nak Covid-19 positive an hmuh mi zong a si i pakhat nak Covid-19 positive an hmuh mi hi Liverpool FC nih tukum ah mithar an cawk mi zong a si tiah an langhter.\nLiverpool FC chung in Covid-19 positive an hmuh mi hna kong ah tuanvo ngeitu leinih an langhter mi cu “Kan player chung in positive a si mi hna hi hmundang teah chiah an si ko i tuah uh an ti mi le zulh ding an ti mi vialte cu felfai tein zulhter khawh hna zong kan i zuam ko.\nA rauh hlan ah damnak an hmuh khawh nak hnga le liverpool FC caah bawlung an chuih than khawh nak hnga ding ah biatak tein zohkhanh hna kan i zuam ko” tiah zong an langhter ve ning a si.\nMane hi tukum season thar ah Liverpool FC caah puai thum a chuih manh i goal 3 zong a khumh kho mi a si caah tukum season thar ah hin cun an i bochan taktak mi zong a si. Hi tluk in an i bochan mi player tha pakhat nih puai ah a chuih pi khawh ti hna lai lo caah Liverpool FC caah cun thawngchia ngai a si ko nain an dihlak himnak caah cun hmundang teah Quarantine an chiah hi cu a herh bak mi zong a si.


Myanmar Ramchung Mintami Vialte Lakah Aa Dawh Bikmi Thet Mon Myint Hmanthlak Thar – Lai Holh News\nMyanmar Ramchung Mintami Vialte Lakah Aa Dawh Bikmi Thet Mon Myint Hmanthlak Thar\nBy ronaldaung on August 11, 2019\nChin mi vialte nih kan i uan tukmi muidawh Thet Mon Myint zonghi myanmar ramchunh lemcannak leiah cun mipi duhnak le thazaang peknak a hmuh bantukin hlawhtlinnak zong a hmu taktakmi actress pakhat a si ve.\nHawihlei in lemcan a thiam bantukin acedamy laksawng tiang zongin a co ve cang. Kan Lainu a si bantukin a thinlung put zong a thianghlim i, a ziaza zong a ttha ve. Cu caahcun kawlram mipi nih thazaang zong an pek khun ve.\nA tu ahcun fale zong pahnih a ngei ve cang hna i, lemcannak leiah biatak tein a caan aa pe kho ve ti lo. Asinain puai kip ahhin fashion design dawh taktak he hmuh lengmang a si ve. Fale pahnih zong a ngei ve cang nain, aa dawhnak le a taksa tthatnak hna hi a tlau ve rih lo.\nA tutan zong mintami Thet Mon Myint cu fashion design dawh taktak he a rak lang tthan. A muisam dawhnak le a taksa tthatnak hna hi cu soiawk hrimhrim a um ve lo.


A Sunglawi Tuk Hringhran Lawmhpi Cio Hna Usih Hkha Sizungpi Nih Cung Hu Lunglawmhnak Roca An Pek – Chin World News Evening\nA Sunglawi Tuk Hringhran Lawmhpi Cio Hna Usih Hkha Sizungpi Nih Cung Hu Lunglawmhnak Roca An Pek\nJuly 13, 2019 Salai Van Chin News\nHakha General Hospital: Lungthiang tein chim ko ah cun, Pathian nih a kan lawmh khi Kan duh ii minung zong nih rak lawmh khi kan lungchung cun kan rak duh thiamthiam.”Na Muichia tinak cun naa dawh” ti kan duh deuh.\nCunak hmanh in muichia duhnung ti le minak iangngei a si ti hmanh khi kan i lunghmuih thiamthiam rih. Zeicahtiah minung kan sining a rak si ko. Mizaw hna aiawh in Si inn uk bawi pawl nih ka sin ah lomhnak an chim mi cung ah kaa lawm tuk. Pathian aa lawmh caah Sibawi te sin zong in mithmai ttha ka hmuh ve.\nBiakilh: Kan Laimi chungin hibantuk hna kan ummi hi Pathian thluachuah ngaingai asi ko. Mizaw caah dawtnak zaangfahnak a ngei taktak ti a fiang ngaignai. Hakha Zizungpi nih Roca an pek lawng hmanh siloin lunglawmhnak langhternak zong an tuah chih i an catial mi ah an langhtermi cu “Hakha Sizung ah a ummi mizaw caah a herhmi thisen le siuzng herh hna cu mizaw zawnruahnak nganpi he a rak pechan lengmang tu Hope Blood Donor Organization cungah lunglawmhnak nganpi ka ngei tiah a tial chih.\nPu Cung Hu hruainak in Hope Blood Donor Organization an tuahmi hi a sunglawi tuk hringhran i kan Laimi miphun hmanh nih upatnak kan pek hrimhrim hna awk asi. Tuanbia tialtu pakhat zong asi fawn. Chin Khualipi asimi Hakha Cozah nih atubantuk in Roca an pek chanhmi hi a sunglawi tuk hringhran upatnak kan pek cio i thazaang pe chin lengmang ko hna usih.\nBilly Graham nih tukfrohnak ka tei kho hrim lo timi cabia a tialmi in thazaang rak la tthan ve.\nTukforhnak Ka Tei Kho Hrim Lo: Billy Graham Bialehnak\nBiahaltu: Tukforhnak ka tei kho hrim lo. Khrihfa cu ka si kaa ti nain ka tuah tawn thing lengmang ah kaa zel peng. Ka tuahmi a hmaan lo ti ka theih ko buin ka tuah than lengmang peng. Pathian sinah bawmh ka hal zong keimah bon lengmang ka si; zeihmanh a ka bawmhnak ka thei lo. Hitihin maw ka si peng ko lai?\nBilly Graham: Si hlah! hitihin cu na si peng lai lo. Pathian sinah bawmhnak na hal taktak peng ko i, a duhnak na zulh peng ko ahcun na tei ko lai. A pakhatnak ah na theih dingmi cu Pathian nih an dawt. Na nunnak rawhter an siang bal lo, cun na ziaza dawh lonak nih Khrih thangchiatter ding le muichiatter ding a duh bal lo.\nAsinain zeitin dah tukforhnak na tei lai? Pakhatnak ah, na hrial dingmi hmun, caan le thil an um hna. Na kal lonak ding hmun ah kal hlah. Pathian he kaa pehtlaihnak caah dawnkhantu an si tiah na ruahmi cu na hrial hrimhrim an hau. Hawi thalo na ngeih ahcun Pathian sinah hawi tha hal ko. Thil thalo tuah an bawmtu le an nuamh pitu cu na hawi tha an si lo. Pathian he hmanh an hlattertu an si caan a phan lai.\nBible nih ‘a ping ah i hruaiter hna hlah: hawi thalo nih ziaza tha an hrawh’ a ti (1 Korin 15:33). Jesuh Khrih he nan i pehtlaihnak thawnter lengmang. Na tuah bal lo a si ahcun Jesuh Khrih thawngtha an chimnak Khrihfabu kawl law, cuka ah cun um. Ni fatin in Pathian sinah thlacam lengmang law Pathian nih an neih chin lengmang ko lai.\nNi fatin Bible zong rel lengmang. Tawite na rel zong ah a poi lo. Citicun Pathian le a dawtnak kong na theih lai i, zeitin dah nung hna seh ti a kan duh timi zong na theih lai. “Zeitindah tlangval nih thiang tein a um lai? Na nawlbia aa nun pinak thawngin thiang tein a um lai” (Sam 119:9) tiah Sam catialtu nih a tialmi hi philh hrim hlah. Jesuh nih ‘na bia in thianter hna’ a timi zong philh hlah (JOhn 17:17). Tukforhnak na teinak cu thlacamnak le A Bia in a si lai.\nZaan Ih Lai Kanau Sin Cakuat Rel A Nuam Taktak\nAustrialia Bakin A Tlung I Hakha Mizapi Zun Inn A Thianh Hakha Hruaitu Upa Nih An Tuah Ding Rian Asi Nain (Video)


Thantlang peng CNLD zung onnak le mipi he tonnak an tuah lai | THE CHIN EXPRESS\nThantlang peng CNLD zung onnak le mipi he tonnak an tuah lai\nMatupi peng CNLD zung onnak an tuah lio, July 31 - Matupi\nThantlang peng CNLD (Chin National League for Democracy = Chin Miphun Dimokharesi Bu) zung onnak cu a ra laimi August 22 ah Thantlang khua ah an tuah lai.\nThantlang peng CNLD Chairman Pu Lal Maung Cung (MP hlun) nih, “kan pengtlang zung onnak cu Centre hruaitu CEC upa; Pu Zo Zam, Pu No Than Kap, Pu Ngai Sak le Salai Ceu Bik Thawng telh in adang upa hna nih 9am ah a kan tuahpiak lai,” tiah a chim.\n“10am in mipi he ram le miphun kong biaruahnak kan tuah lai caah a ra kho paoh ra cio dingin kan in sawm hna,” ati.\nChin party 3; CNDP, CPP le CLD cu 2015 Thimnak ah MP pakhat hmanh an ngah lo hnu ah, anmah ṭanhtu mipi duhnak bangin “Chin Miphun Dimokharesi Bu” timi party khat ah an i fonh.\nCNLD cu Rampi Thimnak Zung (UEC) nih July 11 ah hmatpungṭin number 116 in a cohlan cang.\nYangon ah hrambunhmi party cu atu hi Chin state ah pengtlang zung onnak an tuah cuahmah. Thlanglei Chin ram Kanpetlet, Mindat, tbk., ahcun pengtlang zung onnak an tuah cang. Matupi peng CNLD zung onnak cu July 31 ah an tuah i mipi 200 leng nih an telpi hna.\nPu Lal Maung Cung: Meeting Sawmnak\nThantlang peng Chin miphun hawidawt vialte hna le Chin Miphun party chungtel vialte hna, Thantlang peng Chin Miphun party zung nih nan kut kan nin tlaih hna, Pathian nih nan herh ning cio in Thluachuah inpe cio ko hna seh.\nPathian le Chin Mizapi thawng in Chin Party pathum fonh mi Chin Miphun Party (CNLD) cu cozah nih phungning tein hmatpungtin number (116) pek in cohlan a si cang. Cu caah Thantlang peng Chin National League for Democracy (CNLD) zung cu Centre hruaitu CEC upa hna Pu Zo Zam, Pu No Than Kap, Pu Ngai Sak, Salai P P, Salai Sing Thun, Salai Ceu Bik Thawng, Pu Awm Zaw, Pu Chit Maung, Mai Sung Zi Mang, John Khaw Lian Thawng, Salai David hna nih (22.8.2019) nilini zing (9:00) am ah on nak an kan tuah piak lai, cun nazi (10:00) am in mizapi he ton biaruah nak tuah colh a si lai.\nCNLD zung on nak le meeting tuah nak ah Thantlang khuachung le khuate a hong kho poah rak kan telpi u law bia rak ngai cio uh tiah miphun min in toidor nak le upat nak he kan nin sawm hna. (TA/DA pek a um lai lo, lakphak ti ,changreu le zanriah dum ti nak a um lai.)\nCNLD, Thantlang peng\nCNLD Chairman Pu Zo Zam: 2020 Thimnak ah Chin state ah teinak kan hmuh lai – ka hmet law relchap


***Vakok.Lian***: Aung San Suu Kyi Karen Ram Tlawnnak\nAung San Suu Kyi Karen Ram Tlawnnak\nMipi tthawnnak cu meithal le kuanfang nih a tei kho taktak lo. Lungrualnak nih kuanfang a tei. Lungrual cu tthawnnak a si. Ralkap cozah nih an ttih bikmi cu mipi lungrualnak thazang a si. Philipine ralbawi hlun Marcos cu mipi tthawnnak in an thlak, Indonesia ralbawi hlun Suharto zong mipi thawnnak in tei a si. Korea ralbawi hlun Chan Du Huan zong mipi thazang thawnnak in thlak a si.\nLibya ram ralbawi, Gadafi zong mipi thazang in thlak a si. Egypt ram hruaitu Mubarak zong mipi thawnnak in thlak a si. Tunisia zong mipi thawnnak in cozah an thlak, Bahrain, Syria le Yemen ram zongah mipi thazang in thlennak an i zuam cuahmah lio a si. Mipi lung a rual ahcun meithal le kuanfang nih an chei ti lo. Atanglei hmanthlak nih Kawlram mipi lungrualnak a herh zia a kan chimh.\nAung San Suu Kyi Khualtlawnnak hmanthlak\nKaren ram a tlawnnak lawng a si rih, Mandalay lei a tlawnnak tik ah mah nakin minung an tam deuh rih lai. Rili ti bang a suang dut mi minung.\nTanbo le thingtan a tlaih i, cozah dodaltu hna a phomhtu Cianh-Khan-Zi le Suan-Aa-Sin pawl khoika dah an phak. Rak chuak tuah hna seh, mah zetzat minung hi zeitindah an tuah khawh hna lai...\nAuing San Suu Kyi Nunnak Himnak caah Cincek Minung\nA luan ciami kum 20 lio ah khan kuanfang le meithal ttih lo in kan lung rak i rual sehlaw Kawlram cu ASEAN ram ah Vietnam, Thai le Indonesia nakin a thangcho deuh cang hnga.\nA khual tlawnnak ah a tha a bat zongah mipi thazang a hmuh than ahcun thazang a tlung than ko.\nMah hmanthlak nan hmuhmi nih zeidah na lungah a chuak? zeitindah na ruah? timi rak chim te u caan na ngeih ahcun.\nA tanglei ka thil chihmi hi kha rak hmet te ulaw video in tlawmpal zoh khawh a si.\nAung San Suu Kyi khuatlawnnak update cu caan kan ngeih caan tete ah thlah khawh kan van i zuam lai.\n( Sungsung pa )\nUS Ah Tap Lo Khawh Kan Si Lo A Chuak Cang


Nan thin zong hung ko seh. Indy ah Laimi sizung ah Oxygen pek in an um len tihi nan theih a herh. – Hakha Cherry\nNizan ah leng ah Asia dawr pawng ah Chin mi Mask lo in ka hmuh mi (2) hna cu “Mask nan nei rua lo, kan thenh hna” tiah ka mawtaw chung i mask thar te ka pek hna. Pakhat cu a ni thluahmah, ka pekmi cu ai lak i, a zal ah ai senh. Ka tuar ti lo, ka kal hnawh than i, “Unau, ziah nai hruk ko lo” ka ti.\nA ka zoh i a mirh thluahmah i ai hruk. Nihin ka hmuh thanmi um cun, Live in kan thlah hna lai. Nan thin zong hung ko seh. Indy ah Laimi sizung ah Oxygen pek in an um len tihi nan theih a herh. Cun, Indiana Positive case Chin miphun lak ah 20% hrawng um dawh kan si hih. A tuar khomi caah nan poi loh. Nain, derthawm mi le upa caah cun ttih a nung tuk. Mah zawn lawng i ruat hlah u sih.\nFlorida zong ah cei an thi. Athimi hna cazin dik tein a tialtu Data scientist pakhat cu an rian an phuah pin ah a inn ah police nih an luh hnawh i a computer le zeizong te an lak piak dih. US ah covid ruang ah athimi an rak tam tuk cang. Cozah nih an chim thlu loh.\nMask ihruk, leng chuak tuk hlah, inn chung ah sikhawh chung i erh. A positive mi, mi dang inn va leng len hlah.Nai te ah positive mi hna inn zong ah leng rih hlah.Credit-Salai Biak


Ka Fa A Thluak Ttha Seh Ti A Duhmi Hna Nih Nuapawi Lio Ah Ei Dingmi – ZINGHMUH NEWS\nKa Fa A Thluak Ttha Seh Ti A Duhmi Hna Nih Nuapawi Lio Ah Ei Dingmi\nFebruary 4, 2019 February 4, 2019 by David\nVawlei cung minung nu le pa vialte hna nih kan hrinmi fa le an thluak ttha hna seh ti cu a ho poah nih kan duh cio ko lai dah! Cu ruangah a thluak tthami fale neih a duhmi nu le pa hna caah thawngttha taktakmi ka vun in ttial piak hna, ka fa a thluak ttha ve seh ti na duh bak ah cun pel lo tein rak rel ve hrim hrim.\nHlathlainak tuah tu hna nih nai te ah an hmuh tharmi thil pakhat cu nau a pawi liomi hna nih an hrin dingmi fale hna an thluak tthatnak ding caah a bawmchan kho dingmi a si i cu cu a harmi thil zong si loin ei ding phun te khi a si ko, mah ei dingmi hna hi nau na pawi lio i na ei piak khawh ah cun na fa cu a thluak ttha deuh hrim hrim ko lai tiah an mah lei zong nih an chim phuan bak ve.\nZei dah kan ei dingmi cu a si lai le zei tin dah kan ei piak lai tiah cun, nau na pawi lio ah thingtei (Banhla, Apple, Hai le a dang dang) a tlawm bik nikhat ah pumruk in pum sarih kar na ei piak peng lai. Zei ruangah tiah cun mah ti na ei piaknak thawngin khan IQ normal nak in 6-7 tiang a saan ter khawh. Thingthei timi hi nau a pawi liomi hna caah cun an nau inn chung ummi naute caah a rak ttha tuk hringhran.\nA tu bantuk in hlathlainak a tuah tu hna hi Alberta University in midim hna an si i hi an hmuhnak kong cu EbioMedicine timi journal zongah an thlah ve. Thingthei kan timi hi kan hrinmi fa le an tthan hnu, an thluak rian ttuannak le tthanchonak caah a rak biapi tukmi an si caah nau a pawi liomi nu nih cun tam piin ei piak ding bak si ko.\nHlathlainak a tuah tu mifim hna nih hin nau a pawi liomi nu hna hmangin hlathlainak an tuahmi si bantuk in nikhat ah thingthei pumruk in pum sarih a ei pengmi nih a hrinmi fa le a ei bak lomi fa le hna chungin kumkhat an tlin tik ah an thluak rian ttuannak lei zei tluk in dah a tthancho timi cu ttha tak tak in an tuah ve hna hnu ah an hmuh fian mi cu si.\nCu ruangah ka fa hi midang nak in a thluak ttha hrim hrim ve seh ti na duh bak ko ah cun na duh zong duh lo zongah nau na pawi lio ah thingthai tam piin ei piak khawh i zuam ve hraam ko. Fa na hrinmi cu nau a pawi lio ah thingthei a ei ve lomi nu nih nau a hrinmi fa le naak cun a thluak ttha deuh hrim hrim ko lai.\nMarch 24, 2019 391\nMarch 24, 2019 83\nMarch 24, 2019 223\nHOME, KNOWLEDGE February 4, 2019 February 4, 2019 by David


Kum(6) Pate cu hringtu a nu hmai ah a Lu a tan, hringtu a hram tuk nain bawmchan tu an um lo\nbysalaicung\tFebruary 10, 2019\tHome, World\nKum (6) lawng a si rih mi ngakchia pate cu misual pa nih hringtu a nu hmai bak ah Thlalang kuai a har mi in a Lu a tan, hringtu a nu nih bomh ding in a zuan hnawh tuk ko nain a chanh kho lo tiah Daily Mail nih a tarlangh.\nHi thil hi Saudi Arabia ah a cang mi a si i ngakchia pate le hringtu a nu cu an pathian thangthat dingin Prophet Muhammad sin ah an kal hi a si. Taxi in an kal cuahmah lio ah Taxi driver nih cun ngakchia pate cu hramhram in motor chungin a hnuh, leng ah a chuah pi i an hmai ah a um mi coffee dawr pawng ah a hruai hnu ah a tu bantuk in a Lu a tan hi a si.\nMisual pa, Taxi driver nih cun Palang a khuai hnu ah ngakchia pate a hngawng cu Palang kuai in a ah chih, cun a lu tiang a tan hi asi.\nHringtu a nu cu a hram chih, a fapa chanh ding in aa zuam tuk ko nain a chanh kho hlei lo, pawngkam minung zong nih misual pa cu an tlai ngam taktak hoi lo, tlawmpal ah pawngkam minung pawl nih an rak zuan hnawh colh hna i ngakchia pate ruak le hringtu nu cu an hlawm hna.\nZeiruang bik ahdah Taxi driver pa nih ngakchia pate a thah timi kong hi fiang in an chim rih lo piin ah misual pa a min le thil sining fiang zong an langhter rih lo.\nPrevious Ttanh Hlei Mi Ka Ngei Lo (By Dr. Andrew Ngun Cung Lian)\nNext Hi “ Sii tlang” hi rak hman hrimhrim hlah uh, tinung tuk a si ning hi rak rel ve


Fa A Ngeimi Paoh Nih Hi Lai Movie Tawi Zoh Tlolh Lo Ding (+Video) -\nLaimi cheukhat nulepa cu fale cawmkennak caah rian kan tuan i a tha tuk. Nuleva in riantuan ahcun phaisa tam deuh hmuh a si i chungkhar thutdirnak ca’h zongah tha a dam deuh hrimhrim ko. Phaiasa tam deuh hmuhnak caah nuleva riantuan ahcun Laitlang lei chungkhar zong phaisa kuat deuh a si ko.\nAsinain, nuleva kan pahnih in rian kan tuan tikah fale zohkhenhtu le cawnpiaknak caan kan ngei ti lo. Chungkhar caan hman tinak zong cheukhat cu kan ngei kho ti lo. Cu tikah fale nih zeidah an tuah i zei bantuk hawikom dah an ngeih timi hmanh kan thei kho ti lo.\nA hnu ah cun cheukhat fale cu hawikom thatlo an ngei i ziaza thatlo an ngeih cang. Cu tikah kanmah nulepa lila kan ngaihchiat tertu le kan lungfah tertu ah an cang than tawn.\nCucaah, Phaisa kawl cu a tha nain fale zohkhenh le kilkawi zia zong thiam hna usih. Nu bik nih rian a tuan ahcun pa bik nih fale umpi hna sehlaw zohkhenh hna seh. Cu tin cun kan fale nun sersiam hna usih timi langhternak caah kan tuahmi a si.\nHi chungkhar fimchimnak video tawi ah lemcang a taunt hna cu, Min Sung Zi le a nu, Peng Hnin Thang, Hrang Tin Thang, Van Cung Thawng, le Sui Sui hna an si i hi Youtube Channel ngeitu Salai Ro Biak Lian nih “Nan cungah lunglawmhnak tampi ka ngei. Nan thiam tuk hringhran” tiah an chungah a lunglawmnak a langhter.\nA tangah a video zoh ding tar chih a si.\nCredit: Salai Ro Biak Lian (Youtube Channel)


Dwe Fanu Muidawh Sae Lae Cu A Pate Director Thar Nyi Nih Video A Thlak Ve Cang Lai – Laikua Post\nDwe Fanu Muidawh Sae Lae Cu A Pate Director Thar Nyi Nih Video A Thlak Ve Cang Lai\nMipi nih an uar i thazaang an pek lingcing ah a nunnak a liammi Kawlram minthang lemcang Academy Dwe cu a chan lioah mi larbik Minta pakhat a si. A lamkip in a thiammi lemcang pakhat a si ruangah a thih hnu tiang in philh khawh siloin nihin tiang theih peng a si. Tutan cu Dwe fanu dawh Sae Lae zong a pa keneh zulh in a voikhat video aa thlak ve cang lai tiah a pate Thar Nyi nih a facebook ah a tarlangh.\nDwe te nupa hi adopted fapa pakhat le fanu pakhat an ngei hna i Dwe a thih hnu zongah a nupi nih tha tein a cawmken hna. Atu ahcun an fanu le an fapa te zong an cuza ve cang. An fanu Sae Lae cu a pa keneh zulh in lemcang tuan duhnak thisa a ngei caah lemcang rian tuan ding in timhtuahnak a ngei ve ti a si.\nSae Lae cu a tu lemcang riantuan hram aa thok ve cang lai. Chim cia bangin a ngakchia tein lemcang tuan a uarmi a si tiah theih a si. Tleicia Dwe fanu dawh Sae Lae cu Dwe naupa Director Thar Nyi nih a voikhatnak Video a thlak lai tiah theih a si.\nThar Nyi nih a thlak dingmi video min cu “A-Chia-Meh-Hnaih” (atang hmanthlak ah kawlca in) ti a si lai i a tunu Sae Lae hi a biapibik mintami hmunhma ah lemcang a tuan lai ti a si.\nCun Nay Dwe, Nyi Htuet Khaung, Min Thu, Nyi Nanda, Khin Zar Chi Kyaw, Yamon le Than Than Sint hna zong lemcang ah an i tel ve lai tiah theih a si.\nAcademy Dwe fanu Sae Lae nih a voikhatnak aa thlak dingmi video cu mipi nih hmuh khawh a si cang lai. A pa Dwe bantukin hlawhtlinnak a hmuh te lai tiah ruahchanmi pakhat zong a si i thazaang pe ve hna u sih.


Thihnak Darkhing: Chin Miphun Cawisang Tu Lainu Saltha Pastor Ram Nawn ( CACC) Nih Mual An Kan Liam Tak – Chin 11 News\nThihnak Darkhing: Chin Miphun Cawisang Tu Lainu Saltha Pastor Ram Nawn ( CACC) Nih Mual An Kan Liam Tak\nPosted By: Chin News April 3, 2020\nTuzing cu maw Pathian zei thawngpang hen ka theih ka hawikom tha a ka dawtu Sayamah Pastor Ram Nawn Chin Association for Christian Communication (CACC) ah Education & Development i Secretary sinak in Bawinu Foundation ah Director a tuan liomi Pastor Ram Nawn a thi tiah chungkhar naihniam le riantuan hawile sin in thawngpang kan theih. Hi thawngpang nih ka lung kekkuai in ka um.\nSenthang peng Phaipha ram Bawinu ah ngaram an riahnak ah a si. Kan theih ning ahcun, an riahnak chak in lung a ril i, a riakpi hawile he cun an tli. cu a rilnak ruang ah a thi ti lawng a si. Biafiang kan hngal kho ve rih lo tiah naihniam deuh nih an chim. Atu tiang ah, a thihnak kong ahhin fiang in cun theih a si rih lo. Tiva ram an riahnak ahcun a si.\nLaitlang ka tlun fatin a ka dawtu le ka herhnak poh ah a ka hruaitu, ruahnak a ka cheuhtu le fim a ka chimtu asi. Theihhngalh ka duhmi tete, tliangte in a ka fianh zungzaltu asi. A lungnuamh caan ah le a lung fah caan ah a lungumbia hna a ka ruah theu. Nizan tihni tiang kan ipehtlaihnak a cat lo.\nThisa aa tlaimi kan silo nain; ta far chuakti khat bantukin aa dawmi kan si. Midai mitha mi thinlung thiang miphun a dawmi le a rian ah aa pumpemi upat tlak Pastor asi. A fimcawnnak le a riantuannak hrimhrim zong Chin nu hna nih izohchunh a tlakmi Pastor asi.


Hakha Lansung Ah Cycle Aa Let I Mah Hngal Lo In Sizung Ah Kan Chiah, – Chuncha News\nHakha Lansung Ah Cycle Aa Let I Mah Hngal Lo In Sizung Ah Kan Chiah,\nAtu bantuk in Cycle I let sualnak thawng kan theih cu lung a tha hrim lo. Seh thilri in a kal mi poah hi cu a rawk kho mi le ruah lo piin a cang kho sual tawn caah ralrin tein um khawh cio zong hi a biapi ngaingai ko. Kan unau nih a thil tonmi cungah Bawipa tu nih damnak tuan pe cawlh hram ko sehlaw chungkhat he zong hmun khatteah nuam tein an I hmuh I an um than khawhnak hnga thawng athei mi poah nih thlacam tu in bawm ko hna uhsih.\nLeitak Khuami Thawng Za Bik(Biak) ka si a ti mi Hakha Lansung ah Cycle Aa let i mah hngal lo in sizung ah kan chiah, A Chung khat a rual chan nih nan theih nak hnga thawng kan van thanh mi a si. Credit: Henlen Cer Elizabeth Nu\nThawngpang dang; Obama chan lio ah Department of Justice nih a rak hlanmi dossier sin in an khawmhmi lih le hrolhrawl in an ttawnmi document pawl cu Obama minung pawl nih CNN sin ah a thlite in an zuhter I, thawng an pek hna. Mah thawng cu FBI nih an zuhter hranhram mi a si an ti.\nMah kong cu FBI director hlun James Comey nih President Trump cu a chimh. Mah lio caan thengte ahcun Obama minung, National Intelligence Direcotor, James Clapper nih Dossier pa le CNN Jake Tapper cu a thli tein a tonter hna I biaruah tinak interview an ngeihter hna. Mah biaruahnak an ngeih dih hnu ah CNN nih FBI director James Comey nh President Trump briefing a pekmi kong cu an phuan colh ve. Cu tlawmpal ah dossier nih a khomh suatmi document cahmai 35 cu Buzzfeed nih a dihlak in an phuan piak hna. Mah vialte hi a hlankan in timhlamh cia tein an tuahmi a si kha President Donald Trump nih a rak theih. Mah ruangah President Trump nih FBI Director Comey cu May 9, 2017 ah a rian in a phuah colhnak a si an ti.\nCNN lawng si loin main stream media a simi, NBC le MSBC zong nih Trump huatu minung an hlan len ve hna. Obama chan ah CIA director a rak tuanmi, John Brennan cu NBC National security analyst tuah dingah rian an pek. Brennan cu Russia nih US election an hnursuan timi classified information kha media ah a zuhter tu a si tiah puhmi a si. NBC media I rian a ngah caah President Trump dohnak caah caan tha a ngah than. Obama kuttang ah chief of staff for FBI director a simi Chuck Rosenburg, Deputy director national security advisor Frank Figliuzzi, chief of FBI counterintelligence Juan Zarate, Deputy National security advisor Ken Dilanian hna zong rian an pekmi hna an si.\nKen Dilanian hi Los Angeles Times ah reporter a rak tuanmi a si I, article a tialmi poah Obama le CIA sin ah approve a tuahter lengmang tu hna a si. Cucaah cun Main Stream Media tam deuh nih Donald Trump an doh peng mi hi Obama minung pawl hna nih main stream media ah hmunhma an ngah ruangah a si. Donald Trump president a kai hnu ah Media tampi ah cozah he a pehtlaimi classified information a zut lengmangmi hi a let thum in a karh deuh ti a si.\nPresident hlun, Obama minung hna nih media kip ah cozah he a pehtlai mi information tampi an pek hna ti hi a fiang ngaingai mi a si. President Donald Trump chan ah hin dossier asiloah whistleblower timi a thli thup in cozah classified information Media sin ah a phuangtu tampi an chuak. . President Donald Trump chan ah hin classified information, timi cozah biathli hi kum khat ah buaktlak in voi 104 a zuh lio ah Obama chan ahcun kum khat ah 39 lawng a zut ti a si.\nSalai Benjamin Sum Vote Rak Pe Cio Hram Uh\nLung A Fak Hringhran, Tanghra A Ong Mi Pa Ti A Leunak In Hmuh A Si Lo


Breaking:Nihin September 20 ni thok cun ThanTlang cu kan chuah tak dih ko cang lai. – Lai Lungrawn Post\nBreaking:Nihin September 20 ni thok cun ThanTlang cu kan chuah tak dih ko cang lai.\nNihinSeptember 20 ni thok cun ThanTlang cu kan chuah tak dih ko cang lai e. A damlomi Tarnu Tarpa kan van fimtawl khawh in PuRamkhar te chung he kan zam ve cang hna lai. ThanTlangkhua mei nih a kangh lonak ding tu Thla rak cam cio ko u catial tu lawm bik\nGoodNews:Min Aung Hliang cu KIA a tih hna ruang ah a kiir than.


Chinmi lakah, Trump ttanhtu pawl hi 100 ah 85 hrawng cu a piangthar lomi hrintthan lomi nan si, ti khawh si. – Hakha Cherry\nThlarau tthalo cu Saul cungah a tlun bang, Trump ttanhtu pawl cheukhat sin zongah thlarau tthalo cu a lut ve tawn.Chinmi lakah, Trump ttanhtu pawl hi 100 ah 85 hrawng cu a piangthar lomi hrintthan lomi nan si, ti khawh si. Mah cu comment le ca nan ttialmi zoh in a thei ko. Nan thin a harning, mi nan volhpamh ning, holh dawh lo nan hmang ning, le na fim loning le Biden a ttantu pawl nan kan huatning pawl nih a langhter dih ko.\nChinmi lakah, Trump ttanhtu a tamdeuh pawl cu nan zate nan si ve lo, thlarau tthalo nih a luh hnawhmi Saul siangpahrang he nan i lo ngai hna. Saul cu thlarau tthalo nih a luhhnawh caan poah ah David cu thah ding a dawi peng 1 Samuel 19. A dam caan ahcun maw David, ka dawt tukmi ka fapa a ti.\nAsinan Pathian nih a hlawt hnuah cun thlarau tthalo a chungah a lut ciammam i David cu thah ding in a dawi peng. Trump le a ttantu pawl zong nan sungh hnu cun thlarau tthalo nan chungah a lut ve i hehtiah Biden a ttanhtu pawl nan kan huat i nan thinhar buin nan kan volhpamh len ve. Zeizong tein nan kan ti. Biden le Democratic party zong zeizong tein nan ti hna. Thlarau tthalo nan chungah a luh caah a si. Thlarau ttha lo nih luh hnawhmi cu Pathian hlawtmi nan si tinak a si ko.\nPathian thlarau cu David chungah a um bang in Biden le a ttanhtu pawl kan chung zongah Pathian thlarau cu a lut ve i comment kan pekmi le ca kan ttialmi zongah fimnak, nemnak, toidornak, thinfualnak, dawtnak, fimkhur te umnak, biadawh le thluachuak bia, biadik le biahman, mi ngaihthiamnak le mi theihthiamnak pawl an i tel peng lai. Saul cu thlarau tthalo nih a luh hnawh caan poah ah David cu an va auh i tingtang a tumpiak hnu ah a dam tawn ti kan hmuh 1 Samuel 16:14-23.\nCu ve bantuk in Trump le a ttanhtu pawl, thlarau tthalo nih an luh hnawhmi hna damternak ding caah, Biden le a ttanhtu pawl sinah ra ve uh law kan in cawnpiak hna hnu le thla kan in camh hna hnuah tingtang kan in tumpiak ve hna lai i David bang in cucun damnak tling nan hmuh ve ko lai/nan piangthar ve ko lai. Nunnem le toidor nun nan nei ve ko lai. Dawtnak he.\nMerry Christmas to you all!Credit-Van Tum


Fih nung tuk mi an tuah than hoi, Rallokap misual pawl thil tuah ning hi cu\nadmin August 5, 2021 Leave a Comment on Fih nung tuk mi an tuah than hoi, Rallokap misual pawl thil tuah ning hi cu\nMNDAA le Rallokap I Kahnak A Daihhnu Ah Rallokap Nih Mipi Inn Hriamngan In An Kah Pansan ah MNDAA le rallokap an i kah hnu ah minung umnak inn hna cu rallokap nih hriamngan in an kah hna. Shan ramkulh Pansan ah rallokap le MNDAA hna August 3 ah an i kah hnu ah Pine Kuang khua cu rallokap nih\nAugust 4 ah hriamngan hna in an kah hna ruangah inn tamtuk a rawk tiah khuami pakhat nih a chim.\nPansan peng ah MNDAA ralkap le rallokap kar i kahnak a chuah hnu ah hriamngan hna in an kah hna ruang ah minung umnak inn hna cu tamtuk te a rawk tiah khuami hna nih an chim.\nAugust 3 MNDAA le rallokap kar i kah nak ruang ah rallokap lei in ralbawi 2 telh in an zapi minung 5 an thi tiah khua mi hna nih an chim nak in theih a si. Thawngdang.Kamai peng ah rallokap le KIA cu nizaan chun nitlak ah kahnak voi 3 a um i rallokap lei a tlawmnik minung 6 an thi\nKachin ramkulh,Kamai peng ah August 4 chung ah rallokap le KIA Brigade 2, Battalion 20 hmunhma pathum ah i kahnak a chuak i rallokap lei in a tlawmbik minung 6 an thi i\nfakngai in hliamtuar mi zong an um. Kamai peng La War le Don Bon khua kar ah August 4 zing suimilam\n7:00 hrawng ah rallokap phu hna le KIA Battalion 20 nih lam tan in an kah hna caah rallokap lei in a thi mi le a hliam mi an tam ,zan suimilam 11:00pm hrawng zong ah La War le La Gaung khua kar ah kahdohnak a um than.\nAugust 4 suimilam 11:00pm hrawng ah Ley Dou lam zul in Kamai lei a rak kai mi rallokap mawtaw hna\ncu Nuang Kham tlang pawng ah KIA Battalion 20 hna nih bomb in an doh hna i rallokap lei minung 6 an thi Kachin thawngzamh nak nih an langhter. Cred- TCP (KTM)\nSamari mitha, Hakha ah kan ngei tha. A sunglawi tuk hrinhrang ko →\n← KNLA le Ralhrangbu i kahnak ah a thi mi cazing langter a si. A thi mi an tam bak ko


A Hodah President Ah A Tling Ti Mi Cu Ka Hin Na Zoh Khawh Lai, A Zoh Ning Fiang Ngai In Langhter A Si\nZetindah US President Thimnak Result Kan Zoh Lai?\nUS thimnak result nan zoh tik ah state 50 ning in zoh a hau lai lo. A tanglei state 7 result nih bia a khiah lai. Mah state 7 hi swing state tiah an auhmi hna a si. Mi zei party dah an vote lai timi le ahodah an vote lai timi chim khawh lomi state an si. Mah state 7 ah hin electoral college vote total 114 a um. Mah state le electoral college vote 114 hi special in an i cuhmi cu a si. Mah state lawng ah hin President Trump le Joe Biden atu le atu kal in election campaign an tuah nan hmuh hna lai.\nA dang state cu Democratic party le Republican party nih an tei lai tiah 100% ah 100% tei cia bantuk in ruahmi an si cang. Red state le Blue state an ti hna. Bianabia ah California cu Democrat ta asi caah President Trump nih election campaign tuah a hau lo. Cu bantuk in Texas cu Republican ram a si caah Joe Biden nih election campaign tuah a hau ti lo. Laimi kan tam biknak Indiana state zong Republican party ram a si caah zei party hmanh nih election campaign tuah a hau ti lo. Swing state timi cu aho party lei hmanh ah a tang lo i, zei party nih a tei lai timi chim chung khawh lomi sate an si. Cucaah mah state ah a ummi hna nan vote cu a biapi tuk.\nPresident hlun, George W. Bush le Al Gore president an rak i cuh lio ah Florida state ah George W. Bush nih Al Gore cu thimfung 537 lawng in a rak tei caah Florida electoral college vote 29 cu Bush nih a laak dih caah a tei. President tlinnak caah electoral college vote 538 chungah 270 ngah a herh. State pakhat i vote tambik a teimi paoh nih state electoral vote a laak dih lai. “Winner-take-all” ti zongah an auh.\nCacawn ni hnih ni Tuesday President thimnak result nan zoh tik ah a cunglei ka taar mi state 7 result lawng zoh ding a si lai. A dang cu rel cia le tei cia bantuk ah ruahmi an si.


3Johan 1 (3 John 1)\nJohan cakuat pathumnak hi “Khrihfa Upa” nih Khrihfabu hruaitu Gaius sinah a kuatmi a si. Hi cakuat ṭialtu nih hin Gaius cu Khrihfa dang a bawmh hnanak kong ah khan a thangṭhat i Diotrefes kha rak i ralring tiah bia a cah.\nGaius kha a thangṭhat 5-8\nDiotrefes kha a thangchiat 9-10\nDemetrius kha a thangṭhat 11-12\n1Khrihfa Upa nih,\nKa dawt taktakmi Gaius, ca kan kuat. *1: Lam 19:29; Rom 16:23; 1Kor 1:14 2Ka dawtmi ka hawi, ngandam tein khua na sak i zeizong vialte na caah rem tein a um nakhnga thla kan campiak — thlarau leiah siarem in khua na sa ti kha ka hngalh. 3Biatak leiah zeitluk in dah zumhawktlak in na um ti kha kan unau cheukhat nih an ra ka chimh tikah ka lung aa lawm tuk hringhran — nang cu biatak chungah na um zungzal tawn ko bantuk khan. 4Ka fale biatak chungah khua an sa, ti thawng hlei in a ka lawmhter deuhtu zeihmanh a um ti lo.\nGaius Kha A Thangṭhat\n5Ka dawtmi ka hawi, kan unau hna kha na theihhngalh bal lomi an si nain an ca i nan rak tuahmi kha rian ṭha le zumhawktlak ngaingai a si. 6Na rak dawt hnanak kha hika Khrihfabu sinah hin an chim. Hmailei an kalnak ding zongah Pathian duhnak he aa tlak dingin rak bawm ko rih hna. 7Zeicahtiah Khrih rian ṭuan awk khualtlawn ah khan, a zum lomi sinin bawmhnak zeihmanh la loin, an i thawh. 8Cucaah biatak rian kha a ṭuanpitu kan si nakhnga, kannih Khrihfami nih hi hna cu kan bawmh awk an si.\nDiotrefes le Demetrius\n9Khrihfabu sinah ca tawite hi ka ṭial, sihmanhsehlaw an hruaitu si a duhmi Diotrefes nih khan cun ka chimmi hi zeihmanh ah a rel lai lo. 10Ka rat tikah a tuahmi vialte kha ka phuan dih lai; kan konglam i thil ṭhalo tampi a chimmi le lih a chimmi tehna vialte kha. Cun cu lawng cu aa za rih lo, kan unau pawl kha an rat tikah a rak dawnh hna i kan tlung hna seh tiah a titu hna kha i tlunter hna hlah u, tiah a thlauh hna i Khrihfabu chung khan chuah a timh hna.\n11Ka dawtmi ka hawi, a ṭha lomi nawl cu i cawn hlah, a ṭhami nawl tu i cawn ko. Thil ṭha a tuahmi paoh cu Pathian mi an si, thil ṭhalo a tuahmi paoh nih cun Pathian kha an hmu lo.\n12A mi kip nih Demetrius cu an thangṭhat i biatak hrimhrim zong nih a thangṭhat. Cun kannih zong nih kan thangṭhat ve i kan chimmi cu biatak a si ti kha na hngalh.\n13Chimh awk tampi kan ngei ko hna, asinain ca le cahang in chimh cu ka duh lo. 14Tuan ah ka rak in hmuh hna lai i cu tikah kan pum tu in kan i ruah hna lai.\n15Nan cungah daihnak um ko seh.\nNa hawile vialte nih daihnak an in kuat.\nKan hawile vialte kha pumpak cio ah an kut rak kan tlaihpiak hna.